আর্জেন্ট প্রশ্ন !!!!!! জাতীয় পরিচয় পত্রের আবেদনের পর কতদিনের মধ্যে সেটার কপি অনলাইনে পাওয়া যায় ? - Bissoy Answers\nআর্জেন্ট প্রশ্ন !!!!!! জাতীয় পরিচয় পত্রের আবেদনের পর কতদিনের মধ্যে সেটার কপি অনলাইনে পাওয়া যায় ?\nআমি অনলাইনে জাতীয় পরিচয় পত্রের আবেদন করেছি বেশ কিছুদিন । এখন স্মার্ট কার্ড কবে পাবো ঠিক নাই । কিন্তু শুনেছি, জাতীয় পরিচয় পত্রের কপি নাকি অনলাইনে অনেক আগেই দিয়ে দেওয়া হয় ,। এখন সেটা কতদিনের মধ্যে পাওয়া যায় , সেটা জানার খুব প্রয়োজন ছিলো। কোনো অভিজ্ঞ ভাইয়া / আপু যদি জেনে থাকেন , প্লিজ একটু দ্রুত উত্তর টা দিয়েন, খুবই প্রয়োজন । আর সঠিক উত্তর টা দিয়েন, না জানলে খামাখা ফালতু উত্তর দিয়েন না\nSKKABIR জিজ্ঞাসা করেছেন September 14, 2021\nসাধারণ জ্ঞান শিক্ষা অ্যান্ড্রয়েড জাতীয় পরিচয় পত্র\nmostafizur442 উত্তর দিয়েছেন September 13, 2021\nভাই, আপনার কাছে স্লিপ নাম্বার থাকলে সেটা দিয়ে https://services.nidw.gov.bd/nid-pub/claim-account এ একাউন্ট খুলে সহজেই দেখতে পারবেন। সরকারী ব্যাপার, কাজেই নির্দিষ্ট তারিখ বলা যাবে না। অনেক সময় তাড়াতাড়িই করে আর না হলে অপেক্ষা করতে হবে। একাউন্ট খুলে নিজেই দেখতে পারবেন, মাঝে মধ্যে চেক করে।\nMd. Imran Hossain উত্তর দিয়েছেন September 13, 2021\nআপনার নিকটস্থ ইউনিয়ন পরিষদ অথবা উপজেলা নির্বাচন অফিসে যোগাযোগ করুন।\nMd. Faruk Mirja উত্তর দিয়েছেন September 14, 2021\nআমার জানামতে ৯০ দিন পর,, আর যে গুলো আর্জেন্ট করা হয় সেগুলোর সময় লাগে ২০-২৫ দিন,, এবং যদি আপনার বয়স ১৮ এর নিচে হয়,, তবে যেদিন আপনার বয়স ১৮ হবে সেদিনই আপনি অনলাইনে পাবেন,, আমার যখন ১৮ বছর হলো,, প্রথম দিন চেক দিয়ে আমি পেয়ে গিয়েছিলাম।\nifrajobayer উত্তর দিয়েছেন September 14, 2021\nকমাছকম তিন মাস লাগতে পারে!\nপ্রতিবন্ধী পরিচয় পত্রের কী কী সুবিধা পাওয়া যায়?\nজাতীয় বিশ্ববিদ্যালয় সমূহের বিগত সালের প্রশ্ন পাওয়া যায় কি online এ? পাওয়া গেলে কথায় এবং কিভাবে?\n1 উত্তর 2540 জন দেখেছেন\n2 উত্তর 929 জন দেখেছেন\nজাতীয় পরিচয় পত্রের নাম সংশোধন বিষয়?\nজাতীয় পরিচয় পত্রের নিবন্ধন ফরমের নির্দেশনা চাই?\n1 উত্তর 890 জন দেখেছেন\nজাতীয় পরিচয় পত্রের নিবন্ধন ফরম পূরণের জন্য নির্দেশনা চাই?\nসম্প্রতি জাতীয় পরিচয় পত্রের মেয়াদ ১৬ বছর থেকে কমিয়ে কত বছর করা হয়েছে?\n2 উত্তর 2132 জন দেখেছেন\nঢাকা থেকে জাতীয় পরিচয় পত্রের ভুল সংশোধন করতে চাই, কিভাবে করবো একটু প্রেসেস টা জানাবেন?\n৭ দিনের ভিতর কি জাতীয় পরিচয় পত্র পাওয়া যাবে?\n4 উত্তর 1328 জন দেখেছেন


গ্রেফতারের দেড়ঘন্টা পর জামিনে মুক্ত সারওয়ার\nসিলেট উইমেন্স মেডিক্যাল কলেজের ইন্টার্ন চিকিৎসক ডা. নাজিফা আনজুম নিশাতকে ছোরা দেখিয়ে হত্যা ও ধর্ষণের হুমকি দেওয়ার ঘটনায় দায়ের করা মামলায় দক্ষিণ সুরমা উপজেলা ছাত্রলীগের সহসভাপতি সারোয়ার হোসেন চৌধুরীকে গ্রেফতারের দেড় ঘন্টার মাথায় মুক্তি পেয়েছেন তিনি।\nমঙ্গলবার (১৪ মে) বেলা আড়াইটার দিকে কোতোয়ালি থানাধীন নগরের কোর্টপয়েন্ট এলাকা থেকে পুলিশ তাকে গ্রেফতার করে।গ্রেফতারের আগেই জামিন নিয়ে নেন সারওয়া।পরে পুলিশকে জামিনের কাগজ দেখালে পুলিশ তাকে ছেড়ে দে। বিষয়টি নিশ্চিত করেছেন কোতোয়ালি থানার ওসি সেলিম মিঞা।\nওসি জানান, পুলিশ গোপন সংবাদের ভিত্তিতে আদালতের গেট থেকে সারোয়ার হোসেনকে গ্রেফতার করা হয় পরে কোর্ট থেকে এই মামলায় জ্মিনের কাগজ দেখালে আমারা তাকে ছেড়ে দেই।\nউল্লেখ্য দক্ষিণ সুরমা উপজেলা ছাত্রলীগের সহসভাপতি সারোয়ার হোসেন চৌধুরীকে প্রধান আসামি করে অজ্ঞাত আরও ৮-১০ জনের বিরুদ্ধে থানায় মামলা দায়ের হয়েছে। সোমবার (১৩ মে ) রাতে মহানগর পুলিশের কোতোয়ালি থানায় মামলা দায়ের করেন হাসপাতালের পরিচালক ডা. ফেরদৌস হাসান। এর আগে গত শনিবার (১১ মে) ইন্টার্ন চিকিৎসক ডা. নাজিফা আনজুম নিশাতের নিরাপত্তা চেয়ে থানায় সাধারণ ডায়েরি (নং- ৬১৭ ) করেছিলেন ডা. ফেরদৌস হাসান।\nউল্লেখ্য, গত ৯ মে বিকালে ১০-১৫ জন ছাত্রলীগ নেতাকর্মী পেটের পীড়ায় ভোগা একজনকে সিলেট উইমেন্স মেডিক্যাল কলেজ হাসপাতালে নিয়ে যান। এসময় রোগীর সঙ্গে একজন থেকে বাকিদের বাইরে যেতে বলেন কর্তব্যরত চিকিৎসক। এ নিয়ে কথা কাটাকাটির এক পর্যায়ে চিকিৎসকের ওপর চড়াও হয় ছাত্রলীগ নেতাকর্মীরা। এসময় দক্ষিণ সুরমা উপজেলা ছাত্রলীগের সহ-সভাপতি সারোয়ার হোসেন চিকিৎসক নাজিফা আনজুম নিশাতকে ছুরি দেখিয়ে হত্যা ও ধর্ষণের হুমকি দেন বলে অভিযোগ করেন ওই চিকিৎসক। নিশাত নিজের ব্যক্তিগত ফেসবুক আইডিতে বিষয়টি উল্লেখ করে পোস্ট দিলে এনিয়ে সামাজিক যোগাযোগের মাধ্যমে ব্যাপক আলোচনার সৃষ্টি হয়।\nপরবর্তী খবর পড়ুন : লালদিঘীর পাড় সাফা শপিং ব্যাগ হাউসে আগুন\nসাগরে ডুবছে ‘স্বপ্ন’\n৪২ বাংলাদেশির ৩৯ জন ডুবে...\nনাজমুল নাজমুল হক গ্রীস থেকে...\nসিলেট এক্সপ্রেস ডেস্ক: আত্মমানবতার সেবায়...


সোমবার, ২৫ মে ২০১৫ ০৩:০০:২০ অপরাহ্ন\nকাজী নজরুল ইসলাম (১৮৯৯-১৯৭৬) বাংলাদেশের জাতীয় কবি। জন্মের পর থেকেই দুঃখ যার চিরসাথী। জীবন ও জীবিকার তাগিদে রুটির দোকান, লেটোর দলে পালাগান কিংবা সেনাবাহিনীতে যোগদান কোনো কিছুই তাকে কবিতা থেকে বিচ্ছিন্ন করতে পারেনি। কবি নজরুল তার কবিতায় দেশের কথা, দেশপ্রেমের কথা, স্বাধীনতার কথা, পরাধীনতার শৃংখল ভাঙার কথা, নতুন সূর্যোদয়ের কথা বলেছেন দ্ব্যর্থহীন ভাষায়। স্পষ্ট উচ্চারণে, নির্ভীক শব্দ ব্যঞ্জনায়। কবি নজরুলের সত্তা থেকে কবিতাকে বিচ্ছিন্ন করা যাবে না। তার জীবন কথা ও যুগপ্রেক্ষিতের বিশ্লেষণে সে কথা বার বার প্রমাণিত হবে। কবিরা দেশ, কাল, ধর্মের ঊর্ধ্বে হয়ে থাকেন। তবে তারা প্রগাঢ় বিশ্বাসে থাকেন অবিচল। আস্থায় দৃঢ়। পথ চলায় অভিজ্ঞ। কবি নজরুলকে নিয়ে আলোচনা-সমালোচনার শেষ নেই। তার শত্রু-মিত্রের অন্ত নেই। কিন্তু কেউ কি তাকে তার স্বাধীনতার চেতনায় প্রশ্নবিদ্ধ করতে পারবে? তার কবিসত্তা ও কাব্য চেতনাকে কলুষিত করতে পারবে? আমরা বোধ করি কেউ তার সাহস করবে না। এবং তা পারবেও না। কারণ তার দেশপ্রেম ও সত্যপ্রেম কষ্টিপাথরে পরীক্ষিত। সে জন্য দেশ ও জনতা তাকে জাতীয় কবির মহান আসনে অলংকৃত করে তাকে সম্মানিত করেছে। নিজেরাও সম্মানিত হয়েছে।\nহাফিজ ইব্রাহীম (১৮৭১-১৯৩২) মিসরের জাতীয় কবি। স্বাধীনতা, দেশপ্রেম, দেশমাতৃকার ভালোবাসায় ঋদ্ধ এক স্বার্থক কবি। ঘরছাড়া জীবনযাপন দিয়ে শুরু হলেও পরবর্তী সময়ে আইনজীবী ও সরকারি আমলা হিসেবে আত্মপ্রকাশ করেন। তবে সবকিছু ছাপিয়ে কবিসত্তা তার আত্মপরিচয়ে সব থেকে প্রকট হয়। মিসর ও মিসরীয়দের জাগরণে নেতৃত্ব দেন তিনি। পরবর্তী সময়ে মিসরের মন্ত্রিত্ব গ্রহণ করেন। তবে কবিতার কথা তিনি কখনও ভুলে যাননি। দেশের স্বাধীনতা, জনমানুষের স্বাধীনতার আকাঙ্ক্ষা, দেশমাতৃকার উন্নয়ন, নারীর স্বাধীনতা ও মূল্যায়ন, শিক্ষা-সাহিত্য সংস্কৃতির সম্প্রসারণ ইত্যাদিতে তিনি নিরলস কাজ করে মিসরবাসী ও বিশ্ববাসীর কাছে অমর হয়ে আছেন। স্বজাত্যবোধ ও মিসরের স্বাধীনতায় উচ্চকিত এ মহান ব্যক্তিত্ব দেশের ভিতরে-বাইরে ব্যাপক আলোচিত-সমালোচিত, নন্দিত-নিন্দিত হতে থাকেন। কিন্তু দেশের স্বাধীনতায় নিবেদিত তার পঙক্তিমালাকে স্মরণে রেখেই তাকে জাতীয় কবির মর্যাদায় অভিষিক্ত করা হয়। স্বাধীন মিসরে তার কবিতামালা যথা মূল্যায়িত ও সর্বজন স্বীকৃত। তার সকল কাব্যকর্ম মানব মনের মণিকোঠায় অধিষ্ঠিত।\nমানুষ জন্মগতভাবে স্বাধীন। স্বাধীনতা মানুষের আজন্মের পাওনা। স্বাধীনতা ছাড়া মানুষের জীবন অর্থহীন, নিষ্প্রাণ। কিন্তু মানুষ আত্মস্বার্থ প্রবণতা কিংবা অর্থলিপ্সা ও ক্ষমতালিপ্সার কারণে অপেক্ষাকৃত দুর্বল ব্যক্তি, জাতি কিংবা দেশের উপর পরাধীনতার শৃংখল আরোপ করে। সৃষ্টির অনবদ্য সৌকর্য মানুষের উপর নির্যাতনের খড়গ উঁচিয়ে ধরে। কদাচার আর অনাচারের পদতলে পিষ্ট হয় মানবতা। আকাশ-বাতাস ভারি হয় নিপীড়িতের আর্তচিৎকার ও রোনাজারিতে। আদি কিংবা অনাদিকালের পৃথিবীর ইতিহাস এ কথার সাক্ষ্য। স্বাধীনতা পাওয়া না পাওয়া, দেওয়া না দেওয়ার প্রশ্নে বার বার জয়ী হয় নির্যাতিতরা। পরাজয়ের স্বাদ ঢোক গিলে হজম করে অত্যাচারীরা। হয়তো সেটি সময়সাপেক্ষ হতে পারে। স্বাধীনতা অর্জনের আন্দোলন কখনই ব্যর্থ হয় না। সাময়িক থমকে দাঁড়াতে পারে। কারণ স্বাধীনতা মানুষের আজন্ম কাঙ্ক্ষিত স্বপ্নসাধ। এ আন্দোলনের সাথে যুক্ত থাকে সব শ্রেণী-পেশার মানুষ। এ আন্দোলনকে শাণিত করে দেশের বিদ্বৎসমাজ। আন্দোলনের ভিত্তি মজবুত করে দেশের গুণীজনরা। কিন্তু আন্দোলনের তীব্রতাকে বহুমাত্রিকতা দান করে দেশের শিল্পীসমাজ ও সংস্কৃতিকর্মীরা। সকল দেশের কবি-সাহিত্যিকরাই এ ভূমিকা পালন করে থাকে দায়িত্বশীলতার সাথে। পৃথিবীর সকল দেশের স্বাধীনতা আন্দোলনে কবি-সাহিত্যিকরা স্বাধীনতার ডঙ্কা বাজিয়েছেন আপন তালে। যুদ্ধে অংশগ্রহণ করেছেন নানাভাবে। বক্তব্য, বিবৃতি, গান রচনা, যাত্রাপালায় অভিনয়, লেখালেখি ইত্যাদির মাধ্যমে। এমন দুই মহান ব্যক্তি বাংলাদেশের জাতীয় কবি কাজী নজরুল ইসলাম ও মিসরের জাতীয় কবি হাফিজ ইব্রাহীম। দেশ, স্বাধীনতা, দেশের উন্নয়নে নিবেদিত তাদের প্রচেষ্টা ও কবিতা নিয়ে কিঞ্চিৎ আলোচনার প্রয়াস পাব বহমান এ সংক্ষিপ্ত প্রবন্ধে।\nআর্থ-সামাজিক ও ভূ-রাজনৈতিক প্রেক্ষাপট বিবেচনায় বাংলাদেশ ও মিসর প্রায় সমচরিত্রের। মিসরের সমাজ-সামাজিকতা, অর্থনৈতিক অবস্থা বহু পূর্ব থেকেই আমাদের সামাজিকতার সাথে অনেকটা মানানসই। আদি সভ্যতার পাদপিঠ হবার কারণে ও সুয়েজ খালের অবস্থানের কারণে বহির্বিশ্ব কখনই তাদের দৃষ্টি মিসর থেকে ফেরাতে পারেনি। বরং সাম্রাজ্যবাদী শক্তি সবসময় সেদিকে লোলুপ দৃষ্টি দিয়েছে। মিসরকে তাদের কলোনি বানাতে চেয়েছে। কখনও ফ্রান্স, কখনও বৃটেন তাদের নগ্ন আক্রমণে ক্ষত-বিক্ষত করেছে মিসরকে। কিন্তু স্বাধীনচেতা মিসর এক মুহূর্তের জন্যও তাদের পরাধীনতাকে মেনে নেয়নি। এ জন্য তাদের অনেক রক্ত ও ত্যাগের নজরানা পেশ করতে হয়েছে। তাদের স্বাধীনতা চেতনাকে অব্যাহত রাখতে এবং এ আত্মদান মহীয়ান করতে যারা দুর্বার লিখনী চালিয়েছেন কবি হাফিজ ইব্রাহীম তাদের প্রধানতম।\nঅন্যদিকে বাংলার খনিজ সম্পদ, অপরূপ সৌন্দর্য, জনমানুষের কোমলতা বরাবরই বিদেশীদের দৃষ্টি আকর্ষণে সক্ষম হয়েছে। সাম্রাজ্যবাদী শক্তি অনেকটা সহজেই আমাদের দেশে তাদের উপনিবেশ কায়েম করেছেন। দীর্ঘ উপনিবেশিকতা থেকে দীর্ঘ আন্দোলন সংগ্রামের মধ্য দিয়ে আমরা ১৯৪৭-এ একবার স্বাধীনতা লাভ করি। পাঁচ বছরের মাথায় ভাষার দাবিতে এক অনন্য আত্মদানের বিনিময়ে ভাষার স্বাধীনতা লাভ করি। পরবর্তী দুই দশকের মাথায় আবারও পাকিস্তানি শাসকদের হাত থেকে স্বাধীনতা অর্জনের মাধ্যমে আমরা নিরঙ্কুশ স্বাধীনতা অর্জন করি। এ স্বাধীনতা অর্জনের পশ্চাতে অসংখ্য মানুষের পরিশ্রম, চেষ্টা, সাধনা রয়েছে। রয়েছে কবি-সাহিত্যিকদের স্বাধীনতার চেতনা উদ্রেককারী লেখনীর ভূমিকা। লেখনী, বক্তৃতা, অভিনয় ত্রিমাত্রিক অংশগ্রহণের মধ্যদিয়ে যারা স্বাধীনতার বীজ অংকুরোদগম ও পরিণত শস্যে রূপ দিয়েছেন আমাদের জাতীয় কবি কাজী নজরুল ইসলাম তাদের অন্যতম ও প্রধানতম।\nআমরা বাংলাদেশ ও মিসরের দুই জাতীয় কবিকে আলোচনার জন্য নির্দিষ্ট করেছি। কারণ তারা দু’জনই ছিলেন বৃটিশ নির্যাতনের নির্মম সাক্ষী। তাদের পরাধীনতার যাতনাও এক ধরনের। তাদের বেড়ে উঠা ও সাহিত্য চর্চার গতি প্রকৃতিও একই পথে। নীলচাষে বাধ্য বাধ্যকতার নামে বাংলাদেশীদের উপর বৃটিশ নির্যাতন এবং তুলা চাষের নামে মিসরীয়দের উপর বর্বরতা তাদের দু’জনকেই সমান ব্যথিত করে। স্বাধীনতাহীনতার জ্বালা তারা মর্মে মর্মে উপলব্ধি করেন একীভূত মানসিকতায়। স্বাধীনতার লাল সূর্যের আকাঙ্ক্ষায় ছিল তাদের মিশ্রিত অনুভূতি। তাই তাদের লেখা ও কবিতা স্বাধীনতার উজ্জীবনী প্রতিনিয়ত জীবন্ত করে। স্বাধীনতার মাত্রাকে উস্কে দেয়। স্বাধীনতাকে ত্বরান্বিত করে।\nবাংলাদেশের জাতীয় কবি কাজী নজরুল ইসলামের প্রতিটি কবিতাই স্বাধীনতার মন্ত্র। শোষণের বিরুদ্ধে শোষিতের পক্ষে প্রতিবাদ লিপি। তার জাগরণী কবিতা, দেশাত্মবোধক কবিতা কিংবা শিশুতোষ কবিতার সর্বত্র তিনি গেয়েছেন স্বাধীনতার গান। সত্যিই তার কাব্যসম্ভার স্বাধীনতার এক বিশাল মহীরুহ। কবি নজরুলের প্রতিটি কবিতার একাধিক বা ততধিক অর্থ বিদ্যমান। শাব্দিক অর্থ, অন্তর্নিহিত অর্থ, মর্মার্থ প্রভৃতি তার প্রতিটি পঙক্তির ক্ষেত্রেই প্রযোজ্য। কলেবর বৃদ্ধির আশংকা না থাকলে এ নিয়ে বড় আলোচনার প্রবৃত্ত হওয়া সম্ভব। আমরা সে দিকে যাব না। লক্ষ্য করুন তার একটি শিশুতোষ ছড়া :\nখুকুমণি ওঠো রে!\nফুল খুকি ছোট রে!\nকবিতাটি কী নান্দনিকতায় ভরপুর? যেন শিল্পীর চিত্রিত শিল্পকর্ম। কত দিকেই এর অর্থ করা যায়। আপাতদৃষ্টিতে মনে হয় এটি শিশুদের ঘুম ভাঙানোর ছড়া। কী চমৎকার! দেখুন কবি শিশুদের জাগানোর নাম করে মূলত জাগাতে চাচ্ছেন পরাধীন দেশমাতৃকাকে। কবি এখানে অত্যন্ত চতুরতার সাথে দেশকে মাতা না বলে খুকি বলে সম্মোধন করেছেন। কারণ খুকি শীঘ্রই মাতা হবেন। সেটিই স্বাভাবিক। কবির কল্পনায় আমাদের পরাধীন দেশটাও যেন খুকির মতোই নিদ্রা পাগল। ঘুম কাতুরে। পৃথিবীব্যাপী যখন স্বাধীনতার আন্দোলন তুঙ্গে স্বাধীনতার লাল সূর্য উদয়োন্মুখ তখনও কি আমরা ঘুমিয়েই থাকব? সেখানেও কবি আশাবাদী। কী চমৎকার আশাবাদ তার :\nঐ তরী চললো\nকবি হাফিজ ইব্রাহীম তিনিও স্বাধীনতার প্রশ্নে আপোসহীন। মিসরের স্বায়ত্তশাসন ও স্বাধীনতার আন্দোলন ছিল দীর্ঘ মেয়াদী। পূর্ণ স্বাধীনতা পেতে মিসরীয়দের অনেক পথ পাড়ি দিতে হয়। এ আন্দোলনে দানশওয়াই-এর ঘটনা অত্যন্ত গুরুত্বপূর্ণ। এটি মিসরের স্বাধীনতা আন্দোলনের মাইলফলক। ‘দানশওয়াই’ কবিতায় কবির সদম্ভ উচ্চারণ :\nকরছো মোদের শাসন\nবিস্মৃত হয়েছো প্রতিশ্রুতি\nভুলে গেছো হৃদ্যতা\nজাতির ঘুম হারাম\nফায়দা লুটো তোমরা\nলুটেরাদের কী আরাম!\nস্বাধীনতার কথা বলবে কে?\nঠিকানা তার কারাগার। (দিওয়ান: পৃষ্ঠা- ২৯২-২৯৩)\nঅনুরূপভাবে মিসরের স্বাধীনতাপ্রত্যাশী কবি হাফিজ ইব্রাহীম তার ‘অভিযোগ’ কবিতায় বলেন :\nমিসর আজ পূর্ণ শোষণের যাঁতাকলে\nপ্রাণ ওষ্ঠাগত নির্যাতন আর নিষ্পেষণে\nলোভ দেখায়- লিখে মিথ্যা ফরমান\nমিসর হবে স্বাধীন, গাইবে স্বাধীনতার গান। (দিওয়ান: পৃষ্ঠা- ২৯৫)\nসাম্রাজ্যবাদী বৃটিশের কোনো প্রতিশ্রুতিকেই কবি বিশ্বাস করেন না। কারণ পরাশক্তি কখনও নিপীড়িতদের স্বাধীনতা কিংবা মুক্তি দেয় না। স্বাধীনতা নিজেদের আপন শক্তি বলেই অর্জন করতে হয়। পৃথিবীর ইতিহাস অন্তত তাই বলে। তাই কবিও তাদের প্রতিশ্রুতি বিশ্বাস করেননি। বরং সেটাকে প্রতারণা হিসেবে চিহ্নিত করে জাতিকে সতর্ক করেছেন এবং স্বাধীন থাকতে আহ্বান জানিয়েছেন।\nএখানে একটি বিষয় উল্লেখ করবার মতো যে, মিসরবাসীর স্বাধীনতা আন্দোলনের ধারাবাহিকতায় তিনি যে সব কবিতা লিখেছেন তা ক্রমানুসারে একত্রিত করলে রীতিমতো মহাকাব্যের মর্যাদা পাবার অধিকারী হবে। সে কথা জোর দিয়েই বলা যায়।\nকবি নজরুল স্বাধীনতা আন্দোলনের জন্য কবিতা রচনা করে ক্ষান্ত হয়েছেন এমনটি নয়। বরং তিনি সশস্ত্র সংগ্রামে ঝাঁপিয়ে পড়বার আহ্বান জানিয়েছেন বীরদর্পে অসংখ্য কবিতায়। তার ভাঙার গান বা বিদ্রোহী কবিতার ব্যঞ্জনা আজও বাংলাদেশীদের হৃদয়তন্ত্রীতে ঝংকৃত হয় অমৃত মূর্ছনায়। যেন আজও শোষকের টুঁটি চেপে ধরতে এ একটি কবিতাই যথেষ্ট। কবির রণ হুঙ্কার :\nযতো সব বন্দীশালায়\nআগুন জ্বালা ফেল উপাড়ি (ভাঙার গান)\nকবি কখনও আত্মস্বার্থ চিন্তায় চিন্তিত নন। তার চিন্তার সর্বত্র স্বদেশ। স্বাধীনতা। দেশমাতৃকা। মাতৃভূমির পরাধীনতায় তিনি ব্যাকুল, বিক্ষুব্ধ। তাই তিনি বিদ্রোহী। এর অবসান তার চাই-ই-চাই। কবির উচ্চারণ :\nআমি সেই দিন হবো শান্ত।\nযবে উৎপীড়িতের ক্রন্দনরোল আকাশে-বাতাসে ধ্বনিবে না,\nঅত্যাচারীর খড়গ কৃপাণ ভীম রণ ভূমে রণিবে না- (বিদ্রোহী)\nকবি হাফিজ ইব্রাহীমও কম যান না। তিনি বৃটিশ বেনিয়াদের বিরুদ্ধাচরণ করেছেন সর্বোচ্চ শক্তি দিয়ে। তাদের মুখোশ উন্মোচন করেছেন লিখনীর আঁচড়ে। আবার কখনও ধমকে দিয়েছেন নির্ভীকভাবে। ফলে নির্যাতন এসেছে তার উপরেও। সহ্য করেছেন নিশ্চুপ। কিন্তু থামিয়ে দেননি তার কবিতা। ‘বৃটিশদের প্রতি’ কবিতায় তার সাহসী উচ্চারণ :\nহায় নীল! হায় মিসরের তারকা! সূর্য!\nকোথায় তোমাদের সে আলো?\nকোথায় তোমার প্রভাত সমীরণ?\nজলে স্থলে তাদের নগ্ন পদচারণায় কলুষিত পরিবেশ\nগ্রেফতার নির্যাতনে অতিষ্ঠ জনতা\nব্যাকুল স্বদেশ! (দিওয়ান: পৃষ্ঠা- ৩৫২)\nএভাবেই হাফিজ ইবরাহীমের কবিতার একটি বড় অংশ শুধুই স্বাধীনতা, দেশমাতৃকা, পরাধীনতার শৃংখল মুক্তি, সাম্রাজ্যবাদের মূলোৎপাটন ইত্যাদিকে ঘিরে আবর্তিত।\nযুগ-কালভেদে কিংবা স্থান-কাল বিবেচনায় পরিবেশের তারতম্য হতে পারে। তবে হর্ষ-বিষাদ বা আনন্দ-বেদনা প্রকাশের প্রক্রিয়ায় দেশ-কাল ভেদে কোনো প্রভেদ দেখা যায় না। তেমনি স্বাধীনতার আকাঙ্ক্ষা বা পরাধীনতার ব্যাকুলতায়ও কোনো পার্থাক্য দেখা যায় না। তাই আমরা দু’দেশের এ দু’জাতীয় কবির কবিতায় একই সুরের অনুরণন শুনতে পাই। কারণ সাম্রাজ্যবাদীদের নির্যাতন তাদের দু’জনের কাছেই ছিল প্রচণ্ড বিরক্তির। তাদের দু’জনের কাছেই স্বাধীনতা ছিল চরম আকাঙ্ক্ষার। অত্যাচারীর খড়গ ও নির্যাতনের স্টিমরোলারই তাদের দু’জনকে কাছাকাছি করে দিয়েছে। অবশ্য স্থানীয় প্রতিবেশ, পরিবেশ ও যুগপ্রেক্ষিত এক্ষেত্রে ইতিবাচক ভূমিকা রেখেছে তা নির্দ্বিধায় বলা যায়।\nপরিবারে উচ্ছন্নে যাওয়া দুখু মিয়া জীবিকার তাগিদে দোকান কর্মচারীর পেশা গ্রহণ। অন্যদিকে বাবা-মা মরা হাফিজের মামার আশ্রয়ে লেখাপড়ার ঈষৎ প্রচেষ্টা দু’জনকেই জীবন সংগ্রামী করে তোলে। তারা দু’জনেই দেশমাতৃকার সেবায় নিজেদের নিয়োজিত করে। জাতি তাদের মূল্যায়নে বিভ্রান্তিতে পড়েনি। তাদের যথাযথ মর্যাদায় সিক্ত করেছে। কবিকে ধন্য করেছে। তারাও ধন্য হয়েছে। একজন কবির এর থেকে বেশী চাওয়া আর কী হতে পারে? তবে এ কথা নিশ্চয়ই করে বলা যায় না যে তাদের কোনো শত্রু নেই। তাদেরও শত্রু ছিল। সমালোচক ছিল। তাদের প্রতি পরশ্রীকাতর ছিল। অবশ্য এতে কিছু আসে যায় না। চামচিকার খোঁচা হাতিকে কতটুকু আহত করতে পারে। বাংলাদেশের সর্বস্তরের জনগণ জাতীয় কবির মর্যাদাকে চির সমুন্নত রাখবে। সমালোচকদের সমুচিত জবাব দিবে। দু’দেশের প্রতিবাদী এই দুই যোদ্ধার সকল সাহিত্যসৃষ্টি আরবি ও বাংলায় ভাষান্তর করলে উভয় ভাষাভাষীর কৌতূহল নিবৃত্ত হবে, এ মহান কবির আরও সাযুজ্য জানা যাবে। তাতেই সাধিত হবে উভয় জাতির মহত্তর কল্যাণ।\n- দ্য রিপরট


Speculation regarding trade relation with India and China - Anandabazar\nSpeculation regarding trade relation with India and China\nচিন: বাণিজ্যে কি শিথিল হবে রাশ\nনয়াদিল্লি ২৫ ফেব্রুয়ারি ২০২১ ০৫:২৯\nসেনাপ্রধান এম এম নরবণে আজ বলেছেন, “চিন সীমান্ত থেকে সেনা পিছোনোর প্রক্রিয়া মসৃণ। এতে দু দেশেরই জয় হল।” আর বাণিজ্য মন্ত্রকের প্রাথমিক পরিসংখ্যান গত কাল জানিয়েছে, সীমান্তে লাগাতার সংঘাতের পরিস্থিতির মধ্যেও গত বছর ভারতের শ্রেষ্ঠ বাণিজ্য শরিক ছিল চিনই।\nকূটনৈতিক শিবিরে প্রশ্ন উঠছে, চিনের সঙ্গে সীমান্তে মসৃণতা বাড়ার সঙ্গে সঙ্গে কি দ্বিপাক্ষিক বাণিজ্যে যেটুকু লাগাম দেওয়া হয়েছিল, তা আবার শিথিল করে দেওয়া হবে? আগামী বছরও কি চিনই ভারতের সেরা বাণিজ্য দোসর থাকবে? রাজনৈতিক স্তরে প্রশ্ন উঠছে, কোথায় আত্মনির্ভরতা? বরং চিনের মতো বৈরী দেশের প্রতিও অতিনির্ভরতার ছবিই দেখা যাচ্ছে বাণিজ্য ক্ষেত্রে। বিরোধী শিবির থেকে এই আশঙ্কাও উঠে আসছে যে, তবে কি বাণিজ্য ক্ষেত্রে কিছু ছাড় দেওয়ার বিনিময়েই চিনকে পিছু হটানো সম্ভব হল?\nসেনা পিছোনো নিয়ে নরবণের বক্তব্য, “আমি মনে করি খুবই ভাল ফলাফল হয়েছে। এতে দু’দেশেরই জিত (উইন-উইন) হয়েছে। এটা স্পষ্ট যে জাতীয় স্বার্থে আমরা সংকল্পে অটল ছিলাম। চিনের সঙ্গে সম্পর্ককে ভারত তার প্রত্যাশিত পথেই চালিত করতে পেরেছে।” তাঁর কথায়, “প্রতিবেশী হিসেবে আমরা সীমান্তে শান্তি ও সুস্থিতি চাই। দু’দেশের মধ্যে আগে যে সব যোগাযোগ ও আদানপ্রদান চলছিল, তা ভবিষ্যতেও বজায় থাকুক।”\nআত্মনির্ভরতার কী হবে?\nভারতের উপভোক্তারা সস্তার চিনা পণ্যে অভ্যস্ত। ফলে দেশীয় বাজারের ক্ষেত্রে ভারত কতটা আত্মনির্ভর হতে পারল, সেটা একটা বড় প্রশ্ন হয়ে উঠছে। ভারতে বিভিন্ন ক্ষেত্রে চাহিদা মেটানোর জন্য পরিবর্ত জোগানের ব্যবস্থা না-থাকার কারণেই কি চিনের উপর নির্ভরতা কমার বদলে বেড়েই চলেছে? বাণিজ্য বিশেষজ্ঞদের একাংশের মত, আগেভাগেই চিনা পণ্য বন্ধ না-করে ভারত সরকারের উচিত ছিল, নিজস্ব উৎপাদন বাড়ানোর দিকে নজর দেওয়া।\nগত কাল যে প্রাথমিক পরিসংখ্যান প্রকাশ করেছে বাণিজ্য মন্ত্রক, তাতে দেখা যাচ্ছে, এত কূটনৈতিক দৌত্যের পরেও দ্বিপাক্ষিক বাণিজ্যে ভারতের ঘাটতি কমছে না। সব মিলিয়ে সীমান্তে আপৎকালীন সমস্যা মিটে যাওয়ার পর বেজিংয়ের প্রতি বাণিজ্যিক ভাবে কী বার্তা দেবে নয়াদিল্লি, আপাতত এখন সেটাই দেখার।\nBorder Indo China Border Indo China Relation


শাসক শিবিরে আবারও উইকেট পতন, দল ছাড়লেন রায়দিঘির তারকা বিধায়ক দেবশ্রী - The Kharagpur Post\nশাসক শিবিরে আবারও উইকেট পতন, দল ছাড়লেন রায়দিঘির তারকা বিধায়ক দেবশ্রী\nঅশ্লেষা চৌধুরী: নির্বাচনের মুখেই ঘাসফুল শিবিরে আবারও ভাঙ্গণ। এবারে দলের সঙ্গে সকল সম্পর্ক ছিন্ন করলেন রায়দিঘির তারকা বিধায়ক দেবশ্রী রায়। সোমবার সর্বভারতীয় তৃণমূল কংগ্রেসের রাজ্য সভাপতি সুব্রত বক্সীকে চিঠি দিয়ে দল ত্যাগের কথা জানান তিনি।\nদীর্ঘ ১০ বছর মানুষের জন্য কাজ করতে পারার সুযোগ করে দেওয়ার জন্য চিঠিতে তিনি দলকে কৃতজ্ঞতা জানান। সেইসঙ্গেই দেবশ্রী চিঠিতে লেখেন, তিনি দলের সাথে সমস্ত সম্পর্ক ছিন্ন করলেন। যেহেতু তিনি দলের অন্য কোনও পদে আসীন ছিলেন না, তাই পদত্যাগের কোনও প্রয়োজনীয়তা নেই বলেও চিঠিতে উল্লেখ করেন তিনি।\nআর দেবশ্রীর দল ছাড়ার কথা জানাজানি হতেই জল্পনা ওঠে, এবার কী তবে তিনিও পদ্ম শিবিরে যোগ দেবেন! কারণ এর আগেও এই গুঞ্জন উঠেছিল একাধিকবার। আর এদিনও দল ছাড়ার পর তেমন কিছুই ইঙ্গিত মিলেছে দল ত্যাগী দেবশ্রীর কথায়। দেবশ্রী বলেন, “আমিই বলেছিলাম রায়দিঘিতে দাঁড়াব না। কুণাল ঘোষ বলেছিলেন, ‘দিদি আপনি দলের বিরুদ্ধে কোনও কথা বলবেন না।‘ আমি কি পার্টির বিরুদ্ধে গত ১০ বছরে কিছু বলেছি? বলিনি। আমি বলেছি আমার সঙ্গে এই এই হয়েছে। উনি বলেছিলেন আমি বসে আলোচনা করব। কিন্তু সময় হয়নি ব্যস্ত মানুষ। সেই জন্য আমি সিদ্ধান্ত নিয়ে নিলাম।“ উল্লেখ্য, দীর্ঘদিন থেকেই তৃণমূলের কোনও কর্মসূচিতেই দেখা যায়নি দেবশ্রী রায়কে। এমনকি নিজের বিধানসভা কেন্দ্র রায়দিঘিতেও কোনও অনুষ্ঠানে তাঁকে ইদানীং দেখা যায়নি! এই পরিস্থিতিতে দেবশ্রী রায়ের বিধানসভা আসন রায়দিঘিতে অলোক জলদাতাকে প্রার্থী করেছে তৃণমূল।\nদলের বিরুদ্ধে ক্ষোভ উগরে দিয়ে দেবশ্রী জানান, দল তাঁকে ব্যবহার করেছে। কিন্তু পরিবর্তে উপযুক্ত সম্মান পাননি। দু’ বারের বিধায়ক হওয়ার পরও কখনও মন্ত্রিত্ব পাননি দেবশ্রী। পাশাপাশি এও জানিয়ে দিলেন, কোনও দল সম্মান নিয়ে ডাকলে কাজ করতে আপত্তি নেই। তিনি বলেন, ‘অভিনয় করব। আর যদি কেউ সম্মান দিয়ে কিছু অ্যাপ্রোচ করে, তাহলে ভেবে দেখব।‘\nপ্রসঙ্গত, ২০১৯ সালের আগস্টে যেদিন শোভন-বৈশাখী দিল্লীতে পদ্ম শিবিরের সদর দপ্তরে গিয়ে বিজেপিতে যোগ দেন, সেইসময় রায়দীঘির তৃণমূল বিধায়কও উপস্থিত ছিলেন। এর কিছুদিন পর তাঁকে বঙ্গ বিজেপি সভাপতি দিলীপ ঘোষের বাড়ীর সামনে গাড়িতে বসে থাকতে দেখা যায়, সূত্রে জানা গিয়েছিল দিলীপ বাবুর সাথে সাক্ষাৎ করতে গিয়েছিলেন, যদিও সেইসময় সাক্ষাৎ হয়নি। আর তারপর জল্পনা কিছুটা দমেই ছিল। কিন্তু সোমবার তারকা নেত্রীর তৃণমূল ত্যাগের কথা ঘোষণা করতেই তাঁর পদ্ম শিবিরে যোগদানের জল্পনার পালে বাতাস লাগল। এবার এই জল্পনা কতটা সত্যি হয়, নাকি কেবল জল্পনাই রয়ে যায়, তাঁর উত্তর সময় দেবে।\nTags: Politics south 24 pargana West Bengal\nসত্য গোপন করেছেন মমতা; বিস্ফোরক অভিযোগ তুলে নির্বাচন কমিশনে নালিশ ঠুকলেন শুভেন্দু\nবিদ্রোহ ঠেকানোর দাওয়াই খুঁজতেই কী রাতেই কলকাতায় শাহ? সফরসুচি পরিবর্তনে জল্পনা অভিজ্ঞ মহলে


Mukhtar Abbas Naqvi says most of the lynching cases are fabricated dgtl - Anandabazar\nMukhtar Abbas Naqvi says most of the lynching cases are fabricated dgtl\n২১ জুলাই, ২০১৯, ১২:৩৪:২২\nশেষ আপডেট: ২১ জুলাই, ২০১৯, ১২:৩২:১৮\n‘সব সাজানো’, পিটিয়ে মারার ঘটনা নিয়ে এ বার বিতর্কিত মন্তব্য নকভির\nজোর করে ‘জয় শ্রীরাম’ বলানো যায় না, ক্রমবর্ধমান অসহিষ্ণুতা নিয়ে অতি সম্প্রতি এমন মন্তব্য করেছিলেন কেন্দ্রীয় সংখ্যালঘু উন্নয়ন মন্ত্রী মুখতার আব্বাস নকভি। কিন্তু এক সপ্তাহ যেতে না যেতেই মত পাল্টে ফেললেন তিনি। জানিয়ে দিলেন, দেশের বিভিন্ন প্রান্ত একের পর এক যে পিটিয়ে মারার ঘটনা সামনে আসছে, তার মধ্যে বেশিরভাগই সাজানো। ভুয়ো অভিযোগ।\nগত শুক্রবার বিহারের বানিয়াপুরে গরুচোর সন্দেহে উপজাতি সম্প্রদায়ের দু’জন এবং এক মুসলিম যুবককে পিটিয়ে মারে একদল মানুষ। সেই নিয়ে সম্প্রতি সংবাদমাধ্যমে বিবৃতি দেন সমাজবাদী পার্টির নেতা আজম খান। বিশেষত সংখ্যালঘুদেরই বার বার নিশানা করা হচ্ছে বলে অভিযোগ তোলেন তিনি। আজম খান বলেন, ‘‘দেশভাগের সময় পাকিস্তান চলে গেলে এ ভাবে শাস্তি পেতে হত না মুসলিমদের। আমাদের পূর্বপুরুষরা পাকিস্তান যাননি কেন? আজ তার খেসারত দিতেই হবে আমাদের।’’\nতিনি আরও বলেন, ‘‘মৌলানা আজাদ, জওহরলাল নেহরু, সর্দার পটেল, বাপুকে জিজ্ঞাসা করুন। ওঁরা মুসলিমদের নিরাপত্তার প্রতিশ্রুতি দিয়েছিলেন। কিন্তু ১৯৪৭-এ দেশ ভাগ হয়ে গেলেও, আজও মাথা উঁচু করে বাঁচার সুযোগ পায়নি মুসলিমরা। আজও শাস্তি ভোগ করছি আমরা।’’ আজম খানের এই মন্তব্যের প্রেক্ষিতেই শনিবার মুখতার আব্বাস নকভির প্রতিক্রিয়া জানতে চাওয়া হয়েছিল। তার জবাবেই গণপিটুনির অভিযোগকে ‘সাজানো এবং মিথ্যা ঘটনা’ বলে দাবি করেন তিনি।\nআরও পড়ুন: রেকর্ড ভাঙার চ্যালেঞ্জ তৃণমূলের, হুমকি বিজেপির, সব চোখ ধর্মতলায়\nকিন্তু কেন্দ্রীয় মন্ত্রীর এই মন্তব্যের তীব্র সমালোচনা করেছেন কংগ্রেস মুখপাত্র রণদীপ সুরজেওয়ালা। তিনি বলেন, ‘‘নকভিজিকে আমি শ্রদ্ধা করি। কিন্তু এই মুহূর্তে দেশে সংখ্যালঘুদের সঙ্গে যা হচ্ছে, তার খবর কি আদৌ রাখেন উনি? আসলে সংখ্যালঘুদের নিয়ে বিজেপির মাথাব্যথাই নেই। শাসকদলের প্রত্যেকে অপরাধীদের আড়াল করার চেষ্টা করছেন।’’\nবিহারের মুখ্যমন্ত্রী নীতীশ কুমার ও তাঁর সংযুক্ত জনতা দল বিজেপির শরিক। বানিয়ালের ঘটনায় কড়া অবস্থান নিতে দেখা যায়নি তাঁকেও। বরং এই ঘটনাকে গণপিটুনির জেরে মৃত্যু না বলার পক্ষপাতী তিনি। তাঁর কথায়, ‘‘গরু চুরি করতে গিয়ে যেহেতু ধরা পড়েছিল, তাই এই ঘটনাকে গণপিটুনির জেরে মৃত্যু বলা উচিত নয়।’’ কিন্তু যদি সে রকম কিছু ঘটেও থাকে, এ ভাবে পিটিয়ে খুন করা কতটা যুক্তিযুক্ত? এই প্রশ্নের জবাব সযত্নে এড়িয়ে যান তিনি।\n২০১৪ সালে নরেন্দ্র মোদীর সরকার কেন্দ্রে ক্ষমতায় আসার পর থেকে গত কয়েক বছরে গণপিটুনি এবং পিটিয়ে মারার মতো ঘটনা যে উত্তরোত্তর বৃদ্ধি পেয়েছে, তার প্রমাণ মিলেছে জাতীয় মানবাধিকার কমিশনের রিপোর্টেও। তাদের রিপোর্টে বলা হয়েছে, শুধুমাত্র ২০১৬-২০১৯ সালের গোড়া পর্যন্ত দু’হাজার আটটি সংখ্যালঘু ও দলিত হেনস্থার অভিযোগ জমা পড়েছে তাদের কাছে। যার মধ্যে ৮৬৯টি ঘটনাই ঘটেছে উত্তরপ্রদেশে। উত্তরপ্রদেশের বেশিরভাগ সময়ই দলিত এবং সংখ্যালঘুরাই আক্রান্ত হয়েছেন।\nআরও পড়ুন: একুশের আগের রাতে ভিড় কম কলকাতায়, লোক কত হবে, সংশয়ী মমতাও\nএই ধরনের ঘটনায় অপরাধীদের কী সাজা হওয়া উচিত, তা নিয়ে সম্প্রতি যোগী আদিত্যনাথ সরকারকে একটি রিপোর্ট জমা দেয় উত্তরপ্রদেশের আইন কমিশন। তাতে অপরাধীদের সাত বছর থেকে যাবজ্জীবন পর্যন্ত কারাবাসের সুপারিশ করা হয়। নিজ নিজ এলাকায় এই ধরনের ঘটনা রুখতে ব্যর্থ হলে, দায়িত্বে থাকা পুলিশ অফিসার এবং আমলাদের বিরুদ্ধেও পদক্ষেপ করার পক্ষে সওয়াল করে ওই কমিশন। তবে এখনও পর্যন্ত এ নিয়ে চূড়ান্ত সিদ্ধান্ত নেওয়া হয়নি।\nঅন্য দিকে, দ্বিতীয় বার ক্ষমতায় আসার পর প্রধানমন্ত্রী নরেন্দ্র মোদী যেখানে সকলের উন্নতির কথা বলেছিলেন, সংখ্যালঘুদের উন্নয়নে জোর দিয়েছিলেন, সেইসময় তাঁরই মন্ত্রীর মন্তব্যে সরকারের উদাসীনতা আরও স্পষ্ট ভাবে ধরা পড়ছে।\nচিনে ‘নীরব’ তৃণমূল বনাম ‘দাদা’ কংগ্রেস\n‘গাইড’ মোদীকে শুভেচ্ছা যোগীর\nবিদ্বেষে মুনাফা নেই, যুক্তি ফেসবুক কর্তার


করোনা প্রতিরোধক আছে শরীরের রক্তেই! | স্বাস্থ্য | Rajshahii Post | রাজশাহী পোস্ট | North Bengal Best News Portal\nকরোনা প্রতিরোধক আছে শরীরের রক্তেই!\n২৫ জুলাই ২০২০ ২৩:১৬\n২৫ জুলাই ২০২০ ২৩:১৭\nসাত মাস পেরিয়ে গেছে। কিন্তু করোনা-ধাঁধার সমাধান করতে পারছেন না বিশ্বের কোনো ‘গোয়েন্দা’। নাজেহাল বিশ্ব স্বাস্থ্য সংস্থা (হু)-সহ তাবড় বিজ্ঞানীরা। রহস্যে রোজই যোগ হচ্ছে নয়া সূত্র। যার নবতম সংযোজন— কোভিড-১৯ থেকে বেঁচে ফেরা রোগীর শরীরে তিন-চার মাসেই উধাও অ্যান্টিবডি। কারো কারো শরীরে অ্যান্টিবডিই নেই!\nতবে কি করোনা রুখতে অ্যান্টিবডি যথেষ্ট নয়? রহস্য আরো ঘনীভূত করেছে দ্বিতীয় তথ্যটি। করোনা সংক্রমণের পরে সুস্থ হওয়া বহু রোগীর শরীরে অ্যান্টিবডির দেখা মিলছে না। এ অবস্থায় অ্যান্টিবডির গুরুত্ব নস্যাৎ করছেন না বিজ্ঞানীরা। কিন্তু গবেষকদের একটি বড় অংশের দাবি, দীর্ঘমেয়াদি করোনা-প্রতিরোধ ক্ষমতা হয়তো রয়েছে অন্য একটি কোষে। গোপনে তারাই সুস্থ করে তুলছে লাখো রোগীকে। সেটি হলো, টি-সেল বা টি-লিম্ফোসাইট।\nটি-সেল হলো এক ধরনের হোয়াইট ব্লাড সেল বা শ্বেত রক্তকণিকা। যা তিন ধরনের হয়, গ্রানুলোসাইট, মনোসাইট, লিম্ফোসাইট। লিম্ফোসাইট আবার দু’রকমের, টি-সেল ও বি-সেল। টি-সেল এক প্রকার ইমিউন সেল। এই কোষদের মূল কাজ হলো, হামলাকারী জীবাণুকে চিহ্নিত করে ধ্বংস করা। ‘অ্যাকুয়ার্ড ইমিউনো ডেফিসিয়েন্সি সিন্ড্রোম’ বা এইডস হলো টি-সেলের অসুখ। বিজ্ঞানীদের ধারণা, কোভিড-১৯ প্রতিরোধে এত দিন প্রচারের আলোর বাইরে থাকা টি-সেলই হয়তো তুরুপের তাস হয়ে উঠবে।\nলন্ডনের কিং’স কলেজের ইমিউনোলজির অধ্যাপক তথা ফ্রান্সিস ক্রিক ইনস্টিটিউট-এর বিজ্ঞানী দলের প্রধান অ্যাড্রিয়ান হেইডে বলেন, ‘‘বিষয়টা এ রকম— শত্রুর হামলা জানিয়ে শ্বেত রক্তকণিকা অ্যালার্ম বাজিয়ে দেয়। এর পর চার-পাঁচ দিনের মাথায় কাজ শুরু করে টি-সেল। ভাইরাস-আক্রান্ত কোষগুলোকে চিহ্নিত করে এবং শেষ করে।’’ এতে সাহায্য করে টি-সেলের উপরিভাগে থাকা প্রোটিনটি। সেটি ভাইরাসের প্রোটিনের সঙ্গে জুড়ে যায় এবং লড়াই শুরু করে। সংক্রমণের বহু বছর পরেও ‘মেমারি চিপে’র মতো থেকে যায় টি-সেল।\nগবেষকেরা জানাচ্ছেন, অ্যান্টিবডি টেস্ট করে অনেকেরই রিপোর্ট নেগেটিভ এসেছে। কিন্তু দেখা গেছে তাদের টি-সেল পজেটিভ। এমনকি উপসর্গহীন রোগীদের শরীরেও করোনা রুখতে পারে এমন টি-সেলের সন্ধান মিলেছে। আবার যে সব রোগীর বাড়াবাড়ি হচ্ছে, দেখা যাচ্ছে তাদের টি-সেল কাজ করছে না।\nবিজ্ঞানীরা এ-ও জানাচ্ছেন, রক্তের পুরনো নমুনাতেও (অতিমারি শুরু হওয়ার অনেক আগে সংগ্রহ করা) করোনা-রোধী টি-সেল মিলেছে। অর্থাৎ, করোনা সংক্রমণ শুরুর আগেই কিছু লোকের শরীরে ভাইরাসটিকে চিহ্নিত করতে পারে, এমন টি-সেল ছিল। হেইডে-র কথায়, ‘‘আক্রান্ত হওয়ার পরেও যখন অনেককে হাসপাতালে ভর্তি হতে হচ্ছে না, তখন এটা স্পষ্ট, টি-সেল কাজ করছে। খুবই ভালো খবর। কারণ ভ্যাকসিন তৈরিতে হয়তো মোক্ষম ভূমিকা নেবে টি-সেল।’’\nঅক্সফোর্ড বিশ্ববিদ্যালয় এ বিষয়ে এগিয়ে আছে। তাদের সম্ভাব্য প্রতিষেধকে ‘টি সেল’ তৈরি হচ্ছে। অ্যান্টিবডির আয়ু ফুরোলেও ফের হামলায় ভরসা দেবে টি-সেল।\nবিষয়: করোনা প্রতিরোধক রক্ত বিজ্ঞানী\nনেগেটিভ প্রমাণের জন্য ২য় পরীক্ষার দরকার নেই: সিডিসি


ওয়েবসাইট হ্যাক করে ম্যাজিস্ট্রেট সাইয়েমাকে উপদেশ বার্তা! – insaf24.com\nওয়েবসাইট হ্যাক করে ম্যাজিস্ট্রেট সাইয়েমাকে উপদেশ বার্তা!\nকরোনা ভাইরাস প্রতিরোধে সরকারি নির্দেশনা না মানায় তিন বৃদ্ধকে কান ধরিয়ে দাঁড় করে সেই ছবি নিজ মোবাইলে ধারণ করায় ব্যাপক সমালোচনার মুখে পড়েছেন যশোরের মনিরামপুর উপজেলা সহকারী কমিশনার (ভূমি) সাইয়েমা হাসান। বিক্ষুব্ধ প্রতিক্রিয়া আসতে থাকে সামাজিক যোগাযোগ মাধ্যমগুলোতেই। এমনই প্রেক্ষাপটে যশোরের আওতাধীন এ উপজেলার সরকারি ওয়েবসাইটটি (www.manirampur.jessore.gov.bd) হ্যাক করা হয়।\nঠিক কখন ওয়েবসাইটটি হ্যাক হয় সেবিষয়ে কোন সুনির্দিষ্ট তথ্য পাওয়া না গেলো শুক্রবার সন্ধ্যার পরেই কোন এক সময়ে এমনটি করা হয়েছে বলে ধারণা সাইবার বিশেষজ্ঞদের। রাত পৌনে ১২টা পর্যন্ত ওয়েবসাইটটিতে হ্যাকারদের রেখে যাওয়া পরিবর্তন ছবি দেখা গেছে।


ট্রেন থেকে লাফ দিয়ে রেললাইন পেরিয়ে প্লাটফর্মে উঠতে গেলেন যুবক! তখনি ছুটে এল দুরন্ত ট্রেন! ঘটল চরম বিপত্তি! মুহূর্তে ভাইরাল ভিডিও। – EiKolkata\nপ্রথম পাতা /নিউজ/ট্রেন থেকে লাফ দিয়ে রেললাইন পেরিয়ে প্লাটফর্মে উঠতে গেলেন যুবক! তখনি ছুটে এল দুরন্ত ট্রেন! ঘটল চরম বিপত্তি! মুহূর্তে ভাইরাল ভিডিও।


কুসিক নির্বাচন নিয়ে কুমিল্লাস্থ নাঙ্গলকোট উপজেলাবাসীদের মতবিনিময় সভা অনুষ্ঠিত – comillaweb.com\nআসন্ন কুমিল্লা সিটি কর্পোরেশনে নির্বাচনকে কেন্দ্র করে কুমিল্লাস্থ নাঙ্গলকোট উপজেলাবাসীদের এক মতবিনিময় সভা অনুষ্ঠিত হয়। গত শুক্রবার বিকাল ৩ ঘটিকায় কুমিল্লা মডার্ণ স্কুল মিলনায়তনে আ’লীগ নেতা এডভোকেট মজিবুল হকের সভাপতিত্বে সভায় প্রধান অতিথি হিসেবে উপস্থিত ছিলেন সরকার দলীয় সাংসদ আ হ ম মুস্তফা কামাল । উক্ত সভায় বিশেষ অতিথি হিসেবে উপস্থিত ছিলেন কুমিল্লা জেলার আ’লীগের সাবেক য্গ্মু সাধারণ সম্পাদক ও বর্তমান আহ্বায়ক কমিটির সদস্য শিল্পপতি এডভোকেট সালাহ উদ্দিন আহমেদ। সভায় বক্তব্য রাখেন নাঙ্গলকোট উপজেলা চেয়ারম্যান মো. শাহ্জাহান মজুমদার, পৌর মেয়র ও উপজেলা আ’লীগের সাধারণ সম্পাদক মো. সামছু উদ্দিন (কালু), স্বেচ্ছাসেবক লীগ সভাপতি মো. শাহ্জাহান ভূঁইয়া, সেক্রেটারী মো. জাকির হোসেন ভূঁইয়া, ছাত্রলীগ সভাপতি মো. ইউছুপ ভূঁইয়া, সেক্রেটারী শাহ মো. খোরশেদ আলম, যুবলীগ নেতা মুজিবুল হক বাদল, পল্লী বিদ্যুতের পরিচালক মো. ফজলু প্রমুখ নেতৃবৃন্দ।\nনাঙ্গলকোটের পাঁচশতাধিক লোকের উপস্থিতিতে সকল বক্তাই কুমিল্লা সিটি কর্পোরেশন নির্বাচনে আ’লীগের সমর্থিত প্রার্থী প্রবীন নেতা অধ্যক্ষ আফজাল খান কে আনারস প্রতীকে কুমিল্লাস্থ নাঙ্গলকোট বাসীকে আগামী ৫ জানুয়ারী ভোট দেয়ার অনুরোধ জানান।\nসভার মাঝামাঝি পর্যায় প্রধান অতিথি অনাকাঙ্খিতভাবে তার বক্তব্য উপস্থাপনের জন্য উৎপাত শুরু করিলে সভাপরিচালনা কারিগণ বক্তৃতার সুযোগ দেন। প্রধান অতিথির বক্তব্যের পর মিটিংয়ের শৃঙ্খলা নষ্ট হয়ে যায়। ফলে অনেক গুরুত্বপূর্ণ রাজনৈতিক ব্যক্তিবর্গ উপস্থিত থাকার পরও তাদের সুপরামর্শ মুলক বক্তব্য দেয়ার সুযোগ হয়নি। এতে বিশৃঙ্খলা দেখা দেয় এবং নেতা কর্মীদের মাঝে ক্ষোভের সঞ্চার হয়। সভায় যারা বক্তব্য দেয়ার সুযোগ পায়নি তারা হলেন লাকসাম থেকে নির্বাচিত সরকার দলীয় সাংসদ আলহাজ্ব তাজুল ইসলাম, নাঙ্গলকোট উপজেলার ভাইস চেয়ারম্যান আবদুল করিম মজুমদার, মহিলা ভাইস চেয়ারম্যান নাছরিন আক্তার মুন্নি, আবু তাহের চেয়ারম্যান, যুবলীগ সভাপতি আবদুল মালেক, চেয়ারম্যান আশিকুর রহমান দোলন খান, উপজেলা আ’লীগের যুগ্ম সাধারণ সম্পাদক মো. সিরাজুল আলম ও নাঙ্গলকোটের অনেকেরই সুপরিচিত মহিলা সাংবাদিক জেসি আলভী।\nজানা যায়, কুমিল্লায় অবস্থিত নাঙ্গলকোট অধিবাসীদের মধ্যে প্রায় ১৫ হাজার ভোটার রয়েছে।\ncomilla city\t2012-01-01\nPrevious তিতাসে জেএসসি পরীক্ষায় অভুতপূর্ব সাফল্য বাতাকান্দি উচ্চ বিদ্যালয়ে শতভাগ পাশ\nNext তানিম এমপি বাহারের রাজনীতি করে সে আমার প্রার্থী হতে পারেনা -লোটাস কামাল


প্লাস্টিক দিয়ে রাস্তা তৈরি করে বিশ্বকে তাক লাগিয়ে দিল ভারত! – BangaliTalks\nHome / NEWS / প্লাস্টিক দিয়ে রাস্তা তৈরি করে বিশ্বকে তাক লাগিয়ে দিল ভারত!\nপ্লাস্টিক দিয়ে রাস্তা তৈরি করে বিশ্বকে তাক লাগিয়ে দিল ভারত! – সারা বিশ্বের দূষণের মূল উপাদান হলো প্লাস্টিক। প্লাস্টিকের প্রধান সমস্যা হলো এটি পুনর্ব্যবহারযোগ্য নয়। ২০১৬ সাল থেকে ভারতীয় সেনাবাহিনী ইঞ্জিনিয়াররা সমস্যার সমাধানের পথ দেখিয়েছেন বিশ্বকে।পুনর্ব্যবহারযোগ্য নয়\nএমন প্লাস্টিক দিয়ে রাস্তা তৈরি করে তাক লাগিয়ে দিয়েছিলেন তারা। কেন্দ্র সরকারের পক্ষ থেকে শুক্রবার জানানো হয়েছে যে,প্লাস্টিক বর্জ্য ব্যবহার করে এখনো পর্যন্ত এক লক্ষ কিলোমিটার রাস্তা তৈরি করা হয়ে গেছে। প্লাস্টিকের রাস্তাগুলি তে ৬ থেকে ৮ শতাংশ থাকে প্লাস্টিক বর্জ্য, বাকী ৯২ থেকে ৯৪ শতাংশ থাকে বিটুমিন।এক লক্ষ কিলোমিটার রাস্তার প্রতি কিলোমিটার রাস্তা তৈরি করতে লেগেছে প্লাস্টিকের বর্জ্য। ১\nটন করে প্লাস্টিকের বর্জ্যের জায়গায় যে বিটুমিন বেঁচেছে তার বাজারমূল্য প্রায় ৩০ হাজার টাকা।কেন্দ্রীয় মন্ত্রী নীতিন গড়করি ২০১৬ সালে প্রথমবার রাস্তা নির্মাণে প্লাস্টিকের ব্যবহার করার কথা ঘোষণা করেছিলেন। প্রথম ১১টি রাজ্যে রাস্তা তৈরিতে প্লাস্টিক ব্যবহার ব্যবহার করা হয়েছে। গুরুগ্রাম মিউনিসিপাল কর্পোরেশন ২০১৮ সালে প্রথমবারের জন্য রাস্তা নির্মাণে প্লাস্টিকের ব্যবহার করেছিল। ছোট রাস্তা নির্মাণ ও তারা\nএখন প্লাস্টিকের বর্জ্যের ব্যবহার বাধ্যতামূলক করেছে। অসমে চলতি বছর থেকে রাস্তায় প্লাস্টিক বর্জ্য ব্যবহার করা শুরু হয়ে গেছে। সম্প্রতি জম্মু এবং কাশ্মীর এর ন্যাশনাল হাইওয়ে তৈরীর কাজে প্লাস্টিক ব্যবহার করা হয়েছে। দিল্লি এবং মিরাট হাইওয়েতে প্লাস্টিকের রাস্তা তৈরি হয়ে গেছে। চলতি বছরেই প্লাস্টিকের রাস্তা তৈরির পরিমাণকে দ্বিগুণ করা হবে বলে জানানো হয়েছে। ভারতে প্রতিদিন কমপক্ষে ২৫ হাজার ৯৪০\nটন প্লাস্টিক বর্জ্য তৈরি হয়। এর মধ্যে ৬০% ফের ব্যবহার করা হয়, বাকি ৪০% স্থলভাগের নানা স্থানে, জলভাগে জমা হয়, যা ভবিষ্যতে বায়ুদূ’ষণ বা জলদূষণের সৃষ্টি করে। ভারতে এখনো যথাযথ বর্জ্য ব্যবস্থাপনা গড়ে ওঠেনি,এই অবস্থায় প্লাস্টিকের রাস্তা, প্লাস্টিকের দ্বারা বি’পদ কমাতে অত্যন্ত উপযোগী পথ বলে মনে করছেন বিশেষজ্ঞরা।\nPrevious মাধ্যমিকে দুর্দান্ত রেজাল্ট করল ‘ফুটপথের মেয়ে’, উপহার পেল ফ্ল্যাট\nNext ৫ ক্রিকেটার যারা ক্রিকেটকে বিদায় জানিয়ে অন্য পেশা বেছে নিয়েছেন


নির্বাচক হওয়ার খবর নিজেই জানেন না রাজ্জাক! – খেলাধুলা\nহঠাৎ গুঞ্জন, খেলোয়াড়ী জীবন শেষে নির্বাচক হচ্ছেন আব্দুর রাজ্জাক। একটি জাতীয় দৈনিকে এমন খবর প্রকাশিত হয়েছে আজ। সে খবরের সূত্র ধরে কয়েকটি অনলাইনে তা ফলাও করে প্রচারিতও হয়েছে। যেখানে বলা হয়েছে, ‘এ বছর প্রিমিয়ার লিগ খেলেই খেলোয়াড়ী জীবনের ইতি টানবেন আব্দুর রাজ্জাক। এরপর জাতীয় দলের নির্বাচক হয়ে যাবেন এবং তাকে নাকি জাতীয় দলের নির্বাচক হবার প্রস্তাবও দেয়া হয়েছে।’\nপ্রতিবেদনে বলা হয়েছে যে , দীর্ঘদিন ধরে তিন সদস্যর নির্বাচক কমিটিতে কাজ করে যাচ্ছেন দুইজন; মিনহাজুল আবেদিন নান্নু আর হাবিবুল বাশার সুমন। এখন তৃতীয় কাউকে দায়িত্ব দেয়ার কথা ভাবছে বিসিবি। এ কারণেই ক্রিকেট অপারেশন্স কমিটির পক্ষ থেকে নাকি হাবিবুল বাশারকে দায়িত্ব দেয়া হয় আব্দুর রাজ্জাকের সাথে কথা বলে সব কিছু ঠিক করতে ।\nযেহেতু নির্বাচক কমিটিতে দু’জন সদস্য কাজ করে যাচ্ছেন। আরেকজন থাকার কথা। সে আলোকে রাজ্জাকের মত সিনিয়র ক্রিকেটার প্রায় ২০ বছর ধরে, যিনি দেশের ক্লাব ও প্রথম শ্রেণীর ক্রিকেটের সাথে জড়িত, তার নাম প্রস্তাব করা হতেই পারে।\nএমন ভেবে আসলে দেশের ক্রিকেট ইতিহাসের সব সময়ের অন্যতম সেরা ও সফল বাঁ-হাতি স্পিনারের সাথে যোগাযোগ করে মিললো অন্য খবর, ‘আচ্ছা! বিসিবি থেকে না আপনাকে জাতীয় দলের নির্বাচক হবার প্রস্তাব দেয়া হয়েছে! এমন সুখবর পেয়ে আপনার প্রতিক্রিয়া কি?’\nমুঠোফোনে জাগো নিউজের এমন প্রশ্ন শুনে রীতিমত বিস্মিত ও হতভম্ব রাজ্জাক! ‘আমার কাছে নির্বাচক হওয়ার অফার এসেছে! কই, আমি নিজেই জানি না! সাংবাদিকরা কেমনে জানলেন?’ কিন্তু প্রতিবেদনে তো আপনার উদ্বৃতি দিয়ে বলা আছে বিষয়টা সম্পর্কে।\nরাজ্জাক বলেন, ‘এটা কোন কথা হলো? না না আমি কোনরকম অফার পাইনি বোর্ডের কাছ থেকে। আমাকে ফোন করে জানতে চাওয়া হয় আপনার সামনে অফার আছে নির্বাচক হবার। যদি এমন প্রস্তাব আসে, তাহলে কি করবেন? আমি বলেছি এখনতো লিগ খেলছি। সত্যিই যদি এমন কোন প্রস্তাব আসে তাহলে অবশ্যই ভেবে দেখবো।’\nএরপর রাজ্জাক বলেন, ‘কিন্তু আসল ও শেষ কথা হলো আমিতো এখন পর্যন্ত কোন প্রস্তাব হইনি। বোর্ডের পক্ষ থেকে আমাকে নির্বাচক হবার কোন অফার করা হইনি।’\nএদিকে জাতীয় দলের প্রধান নির্বাচক মিনহাজুল আবেদিন নান্নু আর অপর নির্বাচক হাবিবুল বাশার সুমনও জাগো নিউজকে জানিয়েছেন, তারা এ ব্যাপারে কিছুই জানেন না।\nRelated Items:Featured, রাজ্জাক


টিকা নেয়ার অভিনয় করে এমপি নাজমার ফটোসেশন! - দৈনিক সময়ের প্রত্যাশা ডটকম\nটিকা নেয়ার অভিনয় করে এমপি নাজমার ফটোসেশন!\nব্রাহ্মণবাড়িয়ার সরাইলে উপজেলা আওয়ামী লীগের যুগ্ম আহ্বায়ক ও সংরক্ষিত ৩১২ আসনের সংসদ সদস্য উম্মে ফাতেমা নাজমা বেগম টিকা নেওয়ার অভিনয় করে ফটোসেশন।\nব্রাহ্মণবাড়িয়ার সরাইলে উপজেলা আওয়ামী লীগের যুগ্ম আহ্বায়ক ও সংরক্ষিত ৩১২ আসনের সংসদ সদস্য উম্মে ফাতেমা নাজমা বেগম টিকা নেওয়ার অভিনয় করে ফটোসেশন করে আলোচনার জন্ম দিয়েছেন।\nরোববার (৭ ফেব্রুয়ারি) দুপুর সোয়া ১২টার দিকে উপজেলা স্বাস্থ্য কমপ্লেক্সে করোনা ভাইরাসের টিকাদান কার্যক্রমের উদ্বোধনী অনুষ্ঠানে এ ঘটনা ঘটে।\nপ্রকাশিত ছবিতে দেখা যাচ্ছে, স্বাস্থ্য কমপ্লেক্সের একজন নার্স এমপি শিউলি আজাদকে টিকা দিচ্ছেন, এমন ভান করে আছেন তিনি। কিন্তু আসলে তিনি টিকা নেননি। ছবিটিতে এমপি ও নার্স ছাড়াও আরও অন্তত ১০ জনকে দেখা যাচ্ছে। তাদের মধ্যে আছেন সরাইল উপজেলার সহকারী কমিশনার (ভূমি) ফারজানা প্রিয়াঙ্কা।\nখোঁজ নিয়ে জানা যায়, এমপি শিউলি আজাদ করোনা ভাইরাসের ভ্যাকসিন নিতে জাতীয় সংসদ ভবনে নিবন্ধন করেছেন। তিনি আজ উপজেলা স্বাস্থ্য কমপ্লেক্সে টিকাদান কার্যক্রম উদ্বোধন করেন। এ ব্যাপারে সংসদ সদস্য উম্মে ফাতেমা নাজমা বেগম গণমাধ্যমকে বলেন, ‘আমি টিকা নেইনি। ’\nফটোসেশনের বিষয়ে তিনি বলেন, ‘এটা আনঅফিসিয়াল। উপজেলা পরিষদের ভাইস চেয়ারম্যান রোকেয়া বেগমকে অভয় দেয়ার জন্য ও নার্সকে বোঝানোর জন্য টিকা নেওয়ার ঢং করেছি। ’ উপজেলা স্বাস্থ্য ও পরিবার পরিকল্পনা কর্মকর্তা ডা. নোমান মিয়া এ ব্যাপারে গণমাধ্যমকে বলেন, ‘রোববার দুপুরে সংসদ সদস্য উম্মে ফাতেমা নাজমা বেগম সরাইলে টিকা কার্যক্রমের উদ্বোধন করেছেন। পরে আমি শুনেছি তিনি স্বাস্থ্য কমপ্লেক্সের একটি রুমে টিকা নেওয়ার একটি ফটোসেশন করেছেন। ’\nএসময় অন্যদের মধ্যে উপস্থিত ছিলেন উপজেলা পরিষদের চেয়ারম্যান রফিক উদ্দিন ঠাকুর, উপজেলা নির্বাহী অফিসার (ইউএনও) আরিফুল হক মৃদুল, সহকারী কমিশনার (ভূমি) ফারজানা প্রিয়াংকা, উপজেলা স্বাস্থ্য ও পরিবার পরিকল্পনা কর্মকর্তা ডা. নোমান মিয়া, উপজেলা পরিষদের ভাইস চেয়ারম্যান আবু হানিফ, মহিলা ভাইস চেয়ারম্যান রোকেয়া বেগম, সদর ইউপি চেয়ারম্যান আবদুল জব্বার।


জনি ড্যাপের অন্যতম সেরা সিনেমা জাস্ট হিট নেটফ্লিক্স - সিনেমা\nজনি ডেপের অন্যতম সেরা সিনেমা সবে নেটফ্লিক্সে এসেছে এবং আপনি যদি এটি আগে না দেখে থাকেন তবে আপনার একেবারে এটি পরীক্ষা করা উচিত।\nযদিও জনি ডেপ দ্য সান এর বিরুদ্ধে মানবাধিকার মামলাটি হারিয়েছেন, প্রাক্তন স্ত্রী আম্বার হিয়ার্ডের সাথে তার চলমান আইনী লড়াই অব্যাহত রয়েছে। অবশ্যই, তার স্টোক সমর্থন দিয়ে অনুগত ফ্যানবেস তার পাশে, এখনও একটি আশার স্মিডজেন রয়েছে যে তিনি একদিন এই সমস্ত কিছু থেকে সেরে উঠতে পারেন। তবে যাই ঘটুক না কেন, এটা বলা ঠিক যে বিতর্কিত অভিনেতা তার ক্ষতিগ্রস্ত খ্যাতি ঠিক করার জন্য তার বিডের জন্য একটি উত্সাহী লড়াইয়ের মুখোমুখি হন।\nএই সপ্তাহের শুরুতে, ভক্তরা দাবি করেছেন যে নেটফ্লিক্স তার বর্তমান আইনি দুর্দশার হাঁটু-ঝাঁকির প্রতিক্রিয়া হিসাবে ডেপের পিছনের ক্যাটালগের বেশ কয়েকটি চলচ্চিত্র সরিয়ে ফেলছেন। স্পষ্টতই, যদিও এটি তেমনটি নয় এবং বাস্তবে, হলিউড কিংবদন্তি অভিনীত একটি সিনেমা সবেমাত্র জনপ্রিয় স্ট্রিমিং প্ল্যাটফর্মটিতে এসেছে। আমরা কথা বলছি কি খাচ্ছে গিলবার্ট গ্রেপ , যা তাঁর অন্যতম সেরা প্রচেষ্টা এবং এতে কোনও সন্দেহ নেই যে ভক্তদের খুশি করতে হবে পাইরেটস অফ দ্য ক্যারিবিয়ান অভিনেতা।\nপর্যালোচনা সংগ্রহকারীকে 90% সমালোচনা রেটিং নিয়ে গর্ব করা পচা টমেটো , ছবিটি একটি চলন্ত নাটক যা একটি শ্রমজীবী পরিবারের পরিবারের ছোট শহরগুলির উপর দৃষ্টি নিবদ্ধ করে। অবশ্যই, এমন তলদেশে যে এই সমস্ত বাধ্যকারী শোনাচ্ছে না, তবে মুভিটি এতটাই বিশেষ করে তোলে যে একটি দুর্দান্ত অভিনেত্রীর দুর্দান্ত অভিনয়।\nআসলে, থেকে জনি ডেপ একজন তরুণ লিওনার্দো ডিক্যাপ্রিওর একটি মানসিকভাবে প্রতিবন্ধী কিশোরের মনোরম চিত্রিত করা, মজা-প্রেমময় জুলিয়েট লুইসের মিষ্টি এবং হৃদয়বিদারক অভিনয়কে, গিলবার্ট যে শিরোনামে তাঁর কাঁধে বিশ্বকে ভারসাম্যপূর্ণ করে তুলেছেন, তার মর্যাদাবোধের পালা। লাসে হলস্ট্রোমের অনুপ্রেরণামূলক নাটকটিতে উপভোগ করা। চলচ্চিত্রটি কেবল সমালোচক এবং শ্রোতাদের কাছেই সুর জাগাতে পারেনি, বরং এটি তার দুর্দান্ত অভিনয়ের জন্য বেশ কয়েকটি পুরষ্কার এবং মনোনয়নও অর্জন করতে পারে। অন্য কথায়, যদি আপনি এখনও এটি যাচাই করার সুযোগ না পেয়ে থাকেন তবে এখন অবশ্যই এটি করার জন্য ভাল সময়।\nতবে আমাদের বলুন, আপনি কি ধরবেন? কি খাচ্ছে গিলবার্ট গ্রেপ নেটফ্লিক্সে? নাকি আপনি এটিকে প্রশস্ত বার্থ দেবেন? নীচে নীচে আমাদের সাধারণ জায়গায় জানুন।\nএন্ডগেম কখন নেটফ্লিক্সে আসবে


৩০-এর পরও অবিবাহিত থাকলে মারাত্মক বিপদ অপেক্ষা করছে আপনার জন্য!!!\nআপনার বয়স কি ৩০ এর ওপরে? এখনও কি সিঙ্গেলই আছেন? তাহলে মারাত্মক বিপদ অপেক্ষা করছে আপনার জন্য! কারণ সম্প্রতি একদল বিজ্ঞানী বলছে, বেশি দিন সিঙ্গেল থাকলে নাকি স্মৃতিলোপ পাওয়ার আশঙ্কা থাকে। শুধু তাই নয়, ডিমেনশিয়ার মতো রোগে আক্রান্ত হওয়ার সম্ভাবনাও নাকি কয়েক গুণ বেড়ে যায়। কিন্তু সিঙ্গেল থাকার সঙ্গে স্মৃতি লোপের যোগাযোগটা কোথায়? একদল গবেষক … Continue reading “৩০-এর পরও অবিবাহিত থাকলে মারাত্মক বিপদ অপেক্ষা করছে আপনার জন্য!!!”\nদেহের বিনিময়ে জানেন এই দেশের যুবতিরা কি চাইছেন?\nরুশ মহিলাদের বাড়ি ভাড়া বাঁচাতে দেওয়া হচ্ছে বিশেষ অফার ৷ তারা চাইলে রুশ পুরুষদের সঙ্গে থাকতে পারবেন বিনামূল্য৷বদলে বাড়ির মালিককে সকাল-সন্ধ্যতে গরম স্যুপ বানিয়ে পরিবেশন করতে হবে৷ আর তাও না করতে পারলে রয়েছে আর এক বিকল্প৷ সেক্স! রাশিয়ার এক অনলাইন সংবাদপত্রে এ খবর প্রকাশিত হয়েছে৷ কোনও রাশিয়ান যুবকের সঙ্গে যৌনমিলনে রাজী হলেই মাফ করা হবে … Continue reading “দেহের বিনিময়ে জানেন এই দেশের যুবতিরা কি চাইছেন?”\nএলার্জি শব্দটির সঙ্গে আমরা কম-বেশি সবাই পরিচিত। এলার্জির কারণে অস্বস্তিতে ভোগেন অনেকেই। এলার্জিরসমস্যা যে কতোটা ভয়ংকর, তা শুধু ভুক্তভোগীরাই জানেন। এর থেকে মুক্তি পেতে কত কিছুই না করা হয়। খাদ্যতালিকা থেকে বাদ রাখতে হয় অনেক প্রিয় খাবার।চিকিৎসকের মতে, কিছু কিছু খাদ্য গ্রহণের পর কারও কারও শরীরে অস্বাভাবিক প্রতিক্রিয়া দেখা যায়। যেমন- গরুর দুধ, ডিম, বাদাম, … Continue reading “যে পাতায় ১ মাসে চিরবিদায় হবে এলার্জি! জেনে রাখুন কিভাবে বানিয়ে খাবেন, কাজে লাগবে !!”\nবলিউডের সবচাইতে আলোচিত ৬ ননদ-ভাবী\nবড় পর্দায় অনেকের সাথে কাজ করেছেন বলিউডের নায়িকারা। কখনো কারো বোন, কখনো মেয়ে, কখনো স্ত্রী আবার কখনো মা কিংবা ভাবী- কত রূপেই না তাদেরকে সাজতে হয়েছে চরিত্রের প্রয়োজনে। সাধারণ মানুষের চোখে তারা সত্যিকার অর্থেই আকাশের তারা। তাই স্বপ্নের জগতে বাস করা নিজেদের পছন্দের অভিনেত্রীকে কখনোই নিজেদের দৈনন্দিন জীবনের সম্পর্কের বেড়াজালে কল্পনা করতে পারেনা মানুষ। কিন্তু … Continue reading “বলিউডের সবচাইতে আলোচিত ৬ ননদ-ভাবী”\nনারীদের যে অঙ্গটি দেখে বুঝতে পারবেন যে মেয়েটি ভাল না খারাপ!!!\nসৃষ্টির শুরু থেকেই নারীর প্রতি পুরুষের কোন এক অজানা কারণে আকর্ষণ রয়েছে। এই আকর্ষণ থেকেই পুরুষ চায় সবসময় নারীর সঙ্গে ঘনিষ্ঠ হতে। কিন্তু যদি দু’জনের স্বভাব-চরিত্র না মেলে তখনই বাঁধে বিপত্তি। তাই আগেই জেনে নেওয়া উচিত কোন রাশির জাতিকা কিংবা মেয়ে কেমন। মেষ রাশির নারী (২১ মার্চ – ২০ এপ্রিল): জীবনের সবক্ষেত্রে নেতৃত্ব … Continue reading “নারীদের যে অঙ্গটি দেখে বুঝতে পারবেন যে মেয়েটি ভাল না খারাপ!!!”


যে গ্রামে আত্মহত্যা করতে যায় শত শত পাখি! - E News Bangla | Bengali News Portal\nHome / National / Offbeat / Top news / যে গ্রামে আত্মহত্যা করতে যায় শত শত পাখি!\nE news bangla December 04, 2019 0\nভারতে এমন একটি গ্রাম আছে যেখানে অদ্ভুত ঘটনা ঘটে। সেই গ্রামে কোনও আলোর উৎসের কাছাকাছি শত শত পাখি ঝাপ দিয়ে আহত হয়ে মারা যায়।\nআসামে ২৫০০ লোকের এক ছোট্ট গ্রাম, জাতিঙ্গা। এক শতকেরও বেশি সময় ধরে যেখানে চলে আসছে এই অদ্ভুত ভূতুড়ে ঘটনা। বর্ষা শেষের পর আগস্টের শেষদিক এবং মূলত সেপ্টেম্বর মাসের অমাবস্যাগুলিতে বিকেল ৬টা থেকে রাত সাড়ে ৯টা পর্যন্ত চলতে দেখা যায় এই অদ্ভুত ঘটনা। শত শত পাখি এসে ঝাঁপ দেয় আলোর উৎসগুলিতে। ধাক্কা খেয়ে আধমরা অবস্থায় পরে থাকে মাটির উপর।মূলত আত্মহত্যার প্রবণতা ভাবা হলেও, পাখিগুলি এভাবে মারা যায় না। বছরের পর বছর ধরে গ্রামবাসীরা এই সময় এবং দিনগুলিতে সেই আধমরা পাখিদের বাঁশের হাতিয়ার দিয়ে পিটিয়ে মেরে তাদের ঝলসে খাওয়ার উৎসব চালিয়ে গেছেন।\nসাল ১৯০৫। বাঘে মেরে দিয়ে যাওয়া একটি গরুর মৃতদেহ খুঁজতে বেরিয়ে রাতের অন্ধকারে গ্রামবাসীরা দেখতে পান ঝাঁকে ঝাঁকে পড়ে থাকা পাখি। তাদের অধিকাংশই অর্ধমৃত। অদ্ভুতভাবে এগুলিকে দেখাও যায় কোনও না কোনও আলোর উৎসের কাছাকাছি।\nসমীক্ষা বলে, এই ঘটনায় আহত হয় প্রায় ৪৪টির মতো প্রজাতি ও উপপ্রজাতির পাখি। কোনও এক বিষয় নিয়ে বিব্রত হওয়া এই ঝাঁকে ঝাঁকে পাখি নিজেরা গিয়ে ঝাঁপ দেয় গ্রামের আগুনে, ও আলোয়।\nতবে প্রতিবছরের এই বিপুল পরিমাণ পাখির বসবাস মোটেও ওই গ্রামে নয়। বরং বেশ খানিকটা দূর থেকেও উড়ে আসে তারা এই ১৫০০ বাই ২০০ মিটারের মৃত্যুস্থলে। বিষয়টা অবশ্যই ৩০ বছর আগের মতো নেই। গ্রামবাসীদের নানাভাবে বুঝিয়ে কমানো গেছে পিটিয়ে মারা এবং ঝলসে খাওয়ার পাশবিক উপক্রম। কিন্তু কমানো যায়নি মৃত্যুর হার। বহু চেষ্টাতেও এই পাখিগুলিকে বাঁচানো সম্ভব হয়ে ওঠে না এখনও।\n১৯৭৭ সালে জিওলজিক্যাল সার্ভে অফ ইন্ডিয়ার পক্ষ থেকে অর্নিথোলজিস্ট সুধীন সেনগুপ্তকে পাঠানো হয় এই গ্রামে। একাধিক বছর ধরে, ঘটনার কিছুদিন আগে থেকে বেশ কিছুদিন পর পর্যন্ত ওখানে থাকেন তিনি। যুক্তরাষ্ট্রের বিখ্যাত পত্রিকা ‘সায়েন্স’-এর পক্ষ থেকে তাঁকে এই বিষয়ে তাঁর রিসার্চটি লিখতেও বলা হয়।\nসুধীনবাবুর প্রথম পর্যবেক্ষণ থেকে জানা যায়, কুয়াশা এবং বৃষ্টির ফোঁটার উপর আলোকপাতের দরুণ তৈরি হয় প্রাথমিক বিভ্রম। এবং আরও অদ্ভুত বিষয় তিনি লক্ষ্য করেন প্রতিটি আহত পাখিই তাদের শেষবার খাওয়ার প্রায় তিনঘণ্টা পরে এসে ঝাঁপ দেয় আলোয়। অর্থাৎ আহত হওয়ার সময় তাদের অধিকাংশেরই পেট খালি থাকে এবং পেশিতে সংকোচন শুরু হয় দ্রুত। এরপর জোর করে খাওয়াতে চাইলে তারা প্রত্যাখ্যান করে এবং অধিকাংশই পরবর্তী ২৪ ঘণ্টার মধ্যেই প্রাণ হারায়। তাঁর গবেষণা বলে আহত প্রতিটি পাখি ডে’টাইম ফিডার।\nবহু তথ্যই সংগ্রহ করেন সুধীন সেনগুপ্ত ও তাঁর দল। কিন্তু বিশেষ প্রশ্নগুলির কোনও উত্তর এখনও পাওয়া যায়নি। কেন কেবল জাতিঙ্গার মতো ছোট একটি জায়গায় ঘটে এই বিরাট মৃত্যুযজ্ঞ, কেন এই অস্বাভাবিক আচরণ করে ঝাঁকে ঝাঁকে পাখি, কেন আলোক উৎসের দিকে ঝাঁপ দেয় তারা? কেনই বা খালিপেটে থাকাকালীন এমন আচরণ তাদের? কোনও স্পষ্ট ব্যাখ্যা পাওয়া যায়নি।\nবেশ কিছু থিওরির মধ্যে বলা হয় এটি একপ্রকার জিও ম্যাগনেটিক ফল্ট। পৃথিবীর ভৌগলিক মেরু ও চৌম্বক মেরুর অবস্থান পার্থক্যের কারণে উৎপন্ন কোনও শক্তি তাদের বিব্রত করতে পারে বলে মনে করা হয়।\nরিদম কনসেপ্ট নামক সাম্প্রতিকতম ব্যাখ্যা থেকে ধারনা করা হয়, খাওয়ার পরে বিশ্রামরত পাখিরা বিক্ষিপ্ত আলোর প্রভাবে অসময়ে সূর্যোদয় ভেবে বসে। আলোর এই অস্বাভাবিক বিচ্ছুরণের জন্য দায়ী কুয়াশার স্তর। ফলে, দিকনির্ণয়ের সমস্ত উপায় ঘেঁটে যায় পাখিদের এবং তারা ছুটে যায় আলোর উৎসের দিকে। নিজেদের সমস্ত ইন্সটিংকট ঘেঁটে যাওয়ায় কাটা ঘুড়ির মতো দিকবিদিকশূন্য হয়ে পড়ে তারা।\nব্যাখ্যা কিছু পাওয়া গেলেও কোনওটিকেই একমাত্র কারণ বলে প্রতিষ্ঠা করা সম্ভব হয়ে ওঠেনি আজও। সমতল থেকে ৭৩০ মিটার উঁচু এই গ্রামে ৫টি অমাবস্যা জুড়ে চলা এই রহস্যময় ঘটনা বিশ্বের কাছে অন্যতম এক আশ্চর্য বিষয় হয়েই রয়ে গিয়েছে এখনও। কোনও একদিন এই রহস্য উদ্‌ঘাটিত হবে বলেই আশা করা যায়।\nNational Offbeat Top news


উৎকৃষ্টতম আদর্শ – মুহাম্মদ (সা.) – আহ্‌মদীয়া বাংলা – আহ্‌মদীয়া মুসলিম জামা'ত\nহুযূর আনোয়ার (আই.) বলেন, আজ হচ্ছে সেই দিন অর্থাৎ ১২ই রবিউল আওয়াল যেদিন এমন জ্যোতির আগমন ঘটেছে যাকে আল্লাহ্ তা’লা সিরাজুম মুনীরা আখ্যা দিয়েছেন। আল্লাহ্ তা’লা তাঁর (সা.) সম্পর্কে কুরআন করীমে বলেন, “ওয়ামা আর সালনাকা ইল্লা রাহমাতুল্লিল আলামিন”- আর আমরা তোমাকে পৃথিবীর জন্য কেবল রহমত স্বরূপ প্রেরণ করেছি। তাছাড়া আল্লাহ্ তা’লা তাঁর (সা.)-এর উৎকৃষ্ট আদর্শের কথা কুরআন করীমে উল্লেখ করতে গিয়ে বলেন, “লাকাদ কানা লাকুম ফী রাসূলুল্লাহে উছওয়াতুন হাসানাতুন” অর্থাৎ নিশ্চয়ই আল্লাহ্ তা’লার রসূলের মাঝে তোমাদের জন্য উৎকৃষ্ট আদর্শ রয়েছে।\nহুযুর (আই.) বলেন, তাঁর (সা.)-এর উৎকৃষ্ট আদর্শের উপর আমল না করে কোন মুসলমান প্রকৃত মুসলমান হিসেবে আখ্যায়িত হতে পারে না। আমাদের নবী (সা.) আমাদের জন্য তৌহিদ প্রতিষ্ঠার দৃষ্টান্ত স্থাপন করেছেন, ইবাদতের দৃষ্টান্ত স্থাপন করেছেন, উত্তম নৈতিক চরিত্রের দৃষ্টান্ত স্থাপন করেছেন এবং ‘হুকুকুল ইবাদ’-এর দৃষ্টান্ত স্থাপন করেছেন। অতএব আজকের এই খুশীর দিনে, অর্থাৎ নবী করীম (সা.)-এর জন্মের দিনে, আমাদেরকে পৃথিবীতে ভালবাসা এবং ভ্রাতৃত্ববোধের ঝর্ণা প্রবাহিত করতে হবে; কেননা এর শিক্ষা আঁ-হযরত (সা.) তাঁর নিজ মান্যকারীদের দিয়ে গেছেন। হুযুর (আই.) আরও বলেন, আমরা যারা আহমদী তাদের কাজ হল রসূলে করীম (সা.)-এর আদর্শের প্রতিটি দিক যেন দৃষ্টিপটে রাখি এবং তার উপর আমল করার সর্বাত্বক চেষ্টা করি।\nএরপর হুযুর (আই.) হযরত মসীহ মওউদ (আ.)-এর বরাত দিয়ে রসূলে করীম (সা.)-এর জীবনের উত্তম আদর্শের কিছু দিক উল্লেখ করেন। যেমন, আঁহযরত (সা.) খোদা তা’লার সত্ত্বায় পরিপূর্ণ ভালবাসা পোষণকারী ছিলেন। তিনি (সা.) আল্লাহ্ তা’লার প্রতি এমন ভালবাসা পোষণ করতেন যে সাধারণ মানুষ বলত “আশেকা মুহাম্মাদুন আলা রাব্বীহি”। মুহাম্মদ (সা.) তার প্রভূর জন্য দিওয়ানা হয়ে গেছেন।\nহযরত মসীহ মাওউদ (আ.) তাঁর (সা.) সুমহান মর্যাদার কথা উল্লেখ করেন এবং বলেন, তিনি (সা.) সকল কল্যাণের উৎসস্থল। অতএব তাঁকে (সা.) অনুসরণ করেই প্রকৃত তৌহিদ বা একত্ববাদের জ্ঞান অর্জিত হতে পারে। তাঁর (সা.) জীবন আদর্শ অনুসরণ করে আমরা আল্লাহ্ পর্যন্ত পৌঁছাতে পারি। আর এটি হযরত মসীহ মাওউদ (আ.)-এর দাবীর মূল।\nতাছাড়া হুযুর (আই) রসূলে করীম (সা.)-এর বিভিন্ন প্রকার উন্নত গুণাবলী যেমন, ইবাদতের মান, সত্য ও নিষ্ঠার মান, ধৈর্য্য, বিনয়, অবিচলতা, পবিত্রতা, নমনীয়তা, কোমলতা, বীরত্ব এবং দানশীলতার উল্লেখ করেন। আর এ প্রসঙ্গে আল্লাহ্ তা’লা তাঁর সম্পর্কে কুরআন করীমে বলেন, “ইন্নাক লা আলা খুলুকীন আযীম। ” নিশ্চয়ই তুমি মহান চারিত্রিক গুণাবলীর উপর অধিষ্ঠিত।\nখুতবার শেষাংশে হুযুর (আই.) বলেন, অতএব আজকে যদি সত্যিকার অর্থে আনন্দ উদযাপন করতে হয় তবে তাঁর (সা.) জীবনাদর্শ অনুসরণের মাধ্যমেই করা যেতে পারে।\nজুমুআর নামাযের পর হুযুর (আই.) আমেরিকা নিবাসী সিষ্টার সালমা গনি সাহেবার গায়েবানা জানাযা পড়ান।


জামালপুর প্রতিনিধি ০২ জুন ২০১৯, ১৪:৫১ | অনলাইন সংস্করণ\nজামালপুরে ৩১ সাংবাদিকের জিডি। ছবি: যুগান্তর\nজীবনের নিরাপত্তা চেয়ে জামালপুর প্রেসক্লাবের সভাপতি হাফিজ রায়হান সাদা ও সাধারণ সম্পাদক লুৎফর রহমানসহ ৩১ সাংবাদিক থানায় সাধারণ ডায়েরি (জিডি) করেছেন।\nশনিবার রাত সাড়ে ১০টায় প্রিন্ট, ইলেকট্রনিক, অনলাইন ও স্থানীয় পত্রিকার ৩১ সাংবাদিক সদর থানায় উপস্থিত হয়ে এসব জিডি করেন।\nজামালপুর প্রেসক্লাবের সভাপতি হাফিজ রায়হান সাদা জানান, পেশাগত দায়িত্ব পালনকালে (কালের কণ্ঠের) সাংবাদিক মোস্তফা মনজুর ওপর গত ২৮ মে সদর সাব-রেজিস্ট্রার কার্যালয় চত্বরে হামলার ঘটনা ঘটে।\nএ ঘটনায় আহত সাংবাদিক মোস্তফা মনজু বাদী হয়ে ওই দিনই সদর থানায় মামলা করেন। মামলায় আসামি করা হয় সাব-রেজিস্ট্রার অফিসের ভেন্ডার ও জামালপুর পৌরসভার ২নং ওয়ার্ডের কাউন্সিলর হাসানুজ্জামান খান রুনুসহ ৯ জনকে।\nঘটনার প্রতিবাদে ও হামলাকারীদের শাস্তির দাবিতে সাংবাদিকরা আন্দোলন করে আসছেন।\n৩০ মে আসামিরা আদালত থেকে জামিন নেন। জামিন পাবার পর আদালত প্রাঙ্গনে মামলার বাদীসহ উপস্থিত অন্যান্য সাংবাদিকদের প্রাণনাশের হুমকি দেন। হুমকি দেন বিভিন্ন মিথ্যা মামলায় ফাঁসানোর। আসামিদের হুমকিতে জামালপুরে কর্মরত সাংবাদিকরা নিরাপত্তার অভাবে চরম আতঙ্কে রয়েছেন।\nআতঙ্কিত সাংবাদিকরা থানায় জিডি করেছেন। আসামিদের গ্রেফতার ও সাংবাদিকদের নিরাপত্তা নিশ্চিত করার দাবি করেছেন প্রেসক্লাবের সভাপতি হাফিজ রায়হান সাদার।\nসাংবাদিকদের অভিযোগ, হামলাকারীদের বিরুদ্ধে মামলা দায়েরের পর গ্রেফতারের দাবিতে থানায় মামলা, জেলা প্রশাসক ও পুলিশ সুপার বরাবর স্মারকলিপি দেয়া হয়েছে। তার পরও রহস্যজনক কারণে কোনো ব্যবস্থা নেয়া হয়নি। আসামিরা পুলিশ সুপারের কার্যালয় ও থানার সামনে দিয়ে প্রকাশ্য মহড়া দিয়ে আদালতে যায় এবং জামিন নেন।\nএদিকে সাংবাদিকদের নিরাপত্তা নিশ্চিত করতে প্রধানমন্ত্রী শেখ হাসিনার হস্তক্ষেপ কামনা করেছেন জামালপুর প্রেসক্লাবের সাধারণ সম্পাদক লুৎফর রহমান।\nজামালপুর সদর থানার ওসি মো. সালেমুজ্জামান জানান, সাংবাদিক মোস্তফা মনজুর ওপর হামলা মামলার আসামিরা জামিনে মুক্তি পেয়েছে। জীবনের নিরাপত্তা চেয়ে ৩১ জন সাংবাদিক শনিবার রাতে থানায় জিডি করেছে।\nসাংবাদিকদের নিরাপত্তায় আইনগত সব সহযোগিতা করা হবে। তদন্ত সাপেক্ষে হুমকিকারীদের বিরুদ্ধে আইনগত ব্যবস্থা নেয়া হবে।\nবঙ্গবন্ধুর জীবন বাঁচিয়েছিলেন মওলানা ভাসানী: ডা. জাফরুল্লাহ\nবকশীগঞ্জে প্রধান শিক্ষকের ঘুষ গ্রহণের অভিযোগ\nএসএসসি পরীক্ষার্থীকে কুড়ালের কোপে হত্যা


বার্সেলোনার দুই স্পেনীয় কোচের লড়াই, আইএসএল-এ! - wr8sports\nHome / Bengaluru FC / FC Goa / ISL 2017-18 / Preview / আই এস এল / ফুটবল / বার্সেলোনার দুই স্পেনীয় কোচের লড়াই, আইএসএল-এ!\nবার্সেলোনার দুই স্পেনীয় কোচের লড়াই, আইএসএল-এ!\nKashinath Bhattacharjee November 29, 2017 0\nফতোরদা (গোয়া), ২৯ নভেম্বর – মুম্বইতে গত সপ্তাহান্তে হতাশাজনক ফলের পর এফসি গোয়ার কোচ সের্গিও লোবেরা এবার ফিরে আসতে আগ্রহী জয়ের পথে। গোয়ায় ফতোরদা স্টেডিয়ামে বৃহস্পতিবার তাঁর দলের সামনে বেঙ্গালুরু এফসি।\nকিন্তু হিরো ইন্ডিয়ান সুপার লিগ তালিকায় এখন শীর্ষে-থাকা বেঙ্গালুরুকে হারানো এত সহজ নয়। বার্সেলোনা যুব দলের প্রাক্তন কোচ তা খুব ভাল করেই জানেন। বুধবার সংবাদমাধ্যমের সঙ্গে কথা বলার সময় লোবেরা মেনেই নিয়েছেন যে এই আইএসএল-এ সবচেয়ে শক্তিশালী দল হল বেঙ্গালুরু। কিন্তু একই সঙ্গে জানাতে ভোলেননি যে, তাঁর দল প্রত্যাশিত ফল পেতে নিজেদের সেরা খেলাটাই খেলবে।\n‘বেঙ্গালুরু জানে কী করে ফুটবল খেলতে হয় এবং আমরাও জানি, ওরা কীভাবে খেলে। কিন্তু আমাদের কাছে সবচেয়ে বেশি জরুরি নিজেদের মতো করে খেলার চেষ্টা, নিজেদের দর্শন মেনে, নিজেদের স্টাইলে ফুটবল খেলার চেষ্টা করা। আমাদের কৌশল ঠিক করে নিতে হবে এবং নিশ্চিত করতে হবে যে, পরিকল্পনাগুলো যেন মাঠে ঠিকঠাক রূপায়িত করা যায়।\n‘এই মুহূর্তে বেঙ্গালুরু সত্যিই খুব শক্তিশালী। সেরা ছন্দে আছে, ওদের গত দুটো ম্যাচের ফলেই পরিষ্কার। আমাদের কাছে সবচেয়ে গুরুত্বপূর্ণ হল আমাদের দিক থেকে যেটা সবচেয়ে ভাল হতে পারে সেই ফলের দিকে তাকিয়ে খেলা, এই মুহূর্তের সেরা দলের বিরুদ্ধে যারা সবার থেকেই খানিকটা এগিয়ে,’ বলেছেন স্পেনীয় কোচ।\nমুম্বই সিটির বিরুদ্ধে প্রথমে গোল খেয়ে গেলেও এফসি গোয়া কিন্তু ৬৫ শতাংশের বেশি বল পজেশন ছিল। লোপেরা সেই একই কাজ করতে চাইবেন বেঙ্গালুরুর বিরুদ্ধেও। প্রসঙ্গত, এই দুই দলের এবারই আইএসএল-এ প্রথম সাক্ষাৎ।\nএফসি গোয়ার মিডফিল্ডার ব্রান্দন ফেরনানদেজ, যিনি আই লিগে খেলেছেন বেঙ্গালুরুর বিরুদ্ধে, বলছিলেন, ‘বেঙ্গালুরু খুবই শক্তিশালী দল এবং আমাদের কাছে এটা বাড়তি চ্যালেঞ্জ। তাই পরিকল্পনা করতে হবে দল হিসাবে, খেলতেও হবে দল হিসাবেই। তা হলেই আমরা কাঙ্ক্ষিত জায়গায় পৌঁছতে পারব।’\nবেঙ্গালুরুর কোচ আলবের্ত রোকার আবার চাইছেন, যেভাবে শুরু করেছেন সেভাবেই এগিয়ে যেতে। মরসুমে দুর্দান্ত শুরু, পরপর দুটি ম্যাচ জিতে। তবে, রোকা কিন্তু প্রশংসায় পঞ্চমুখ তাঁর বিপক্ষের স্পেনীয় কোচের। জানিয়েছেন, এই ম্যাচটার দিকে অধীর আগ্রহে তাকিয়ে আছেন।\n‘ম্যাচটা কঠিন হবে। গোয়ায় একজন কাতালান কোচ যিনি ছিলেন আমার মতোই বার্সেলোনা দলে। আমাদের দর্শন একই। বল নিজেদের দখলে রাখো এবং হাই প্রেসিং ফুটবল খেলো। ওদের প্রথম দুটো খেলাতেও একই ব্যাপার দেখা গিয়েছে। আমার কাছে এবারের হিরো আইএসএল-এ অন্যতম সেরা দল হিসাবেই উঠে এসেছে এফসি গোয়া, শেষ ম্যাচটা হারা সত্ত্বেও স্বীকার করতে দ্বিধা নেই।’\nরোকার আরও মনে হচ্ছে যে, এফসি গোয়া এবার প্লে অফে পৌঁছবেই। কিন্তু, বৃহস্পতিবারের ম্যাচে তাঁর দল জিতুক, চাইছেন। ‘আমরা আমাদের সেরা খেলাটাই খেলব, জেতার লক্ষ্যে। দেখা যাক, কী হয়,’ বলেছেন রোকা।\nBengaluru FC FC Goa ISL 2017-18 Preview আই এস এল ফুটবল


১১ আগস্ট,১৪৮২০ জনের নমুনা পরীক্ষায় ২৯৯৬ জনের করোনা শনাক্ত! মারা গেছেন ৩৩ জন | Tangail News 24\n১১ আগস্ট,১৪৮২০ জনের নমুনা পরীক্ষায় ২৯৯৬ জনের করোনা শনাক্ত! মারা গেছেন ৩৩ জন\nin বাংলাদেশ আগস্ট ১১, ২০২০\nগত ২৪ ঘণ্টায় দেশে করোনায় আরো ৩৩ জনের জনের মৃত্যু হয়েছে। এ নিয়ে করোনায় এখন পর্যন্ত ৩ হাজার ৪৭১ জন মারা গেলেন। গত ২৪ ঘণ্টায় শনাক্ত হয়েছেন আরো দুই হাজার ৯৯৬ জন। এ নিয়ে এখন পর্যন্ত দেশে মোট শনাক্ত হলেন দুই লাখ ৬৩ হাজার ৫০৩ জন। ২৪ ঘণ্টায় এক হাজার ৫৩৫ জন এবং এখন পর্যন্ত এক লাখ ৫১ হাজার ৯৭২ জন সুস্থ হয়েছেন।\nমঙ্গলবার দুপুর আড়াইটায় কোভিড-১৯ সম্পর্কিত নিয়মিত স্বাস্থ্য বুলেটিনে সর্বশেষ এ তথ্য জানান স্বাস্থ্য অধিদফতরের অতিরিক্ত মহাপরিচালক (প্রশাসন) অধ্যাপক নাসিমা সুলতানা।\nঅধ্যাপক নাসিমা সুলতানা জানান, গত ২৪ ঘণ্টায় ১৫ হাজার ৩১৭টি নমুনা সংগ্রহ এবং ১৪ হাজার ৮২০টি নমুনা পরীক্ষা করা হয়েছে। এখন পর্যন্ত ১২ লাখ ৮৭ হাজার ৯৮৮টি নমুনা পরীক্ষা করা হয়েছে। গত ২৪ ঘণ্টায় শনাক্তের হার ২০ দশমিক ২২ শতাংশ। শনাক্ত বিবেচনায় সুস্থতার হার ৫৭ দশমিক ৬৭ শতাংশ এবং শনাক্ত বিবেচনায় মৃত্যুর হার ১ দশমিক ৩২ শতাংশ।\nতিনি জানান, ২৪ ঘণ্টায় মারা যাওয়াদের মধ্যে ২৮ জন পুরুষ জন এবং ৫ জন নারী। এখন পর্যন্ত পুরুষ ২ হাজার ৭৪৯ জন পুরুষ এবং ৭২২ জন নারী মারা গেছেন। ২৪ ঘণ্টায় মারা যাওয়াদের বয়স বিশ্লেষণে দেখা যায় যায়, ৮১ থেকে ৯০ বছরের মধ্যে ৩ জন, ৭১ থেকে ৮০ বছরের মধ্যে ৩ জন, ৬১ থেকে ৭০ বছরের মধ্যে ১৪ জন, ৫১ থেকে ৬০ বছরের মধ্যে ৫ জন, ৪১ থেকে ৫০ বছরের মধ্যে ২ জন, ৩১ থেকে ৪০ বছরের মধ্যে ৫ জন, ১১ থেকে ২০ বছরের মধ্যে একজন রয়েছেন। বিভাগ বিশ্লেষণে দেখা যায়, তাদের মধ্যে ঢাকা বিভাগে ১৫ জন, চট্টগ্রামে ৫ জন, রাজশাহীতে ৫ জন, খুলনায় ৩ জন, ময়মনসিংহে একজন এবং রংপুরে ৪ জন রয়েছেন। ২৪ ঘণ্টায় হাসপাতালে ৩০ জন এবং বাড়িতে ৩ জন মারা গেছেন।\nদেশে গত ৮ মার্চ করোনা ভাইরাসে সংক্রমিত প্রথম রোগী শনাক্ত হয়। এর ১০ দিন পর ১৮ মার্চ করোনা ভাইরাসে আক্রান্ত হয়ে প্রথম একজনের মৃত্যু হয়।\nPrevious: বিনা খরচে ৩৫ বছর ধরে মানুষকে কোরআন শিক্ষা দিচ্ছেন হাফেজ আবদুল হান্নান !\nNext: নোয়াখালীতে অসহায় মেয়ের বিয়ে দিলেন পুলিশ সুপার


কাগজ কলমে মৃত হলেও জীবিত এখনও স্কুল শিক্ষক লক্ষ্মীকান্ত!! কাগজ কলমে মৃত হলেও জীবিত এখনও স্কুল শিক্ষক লক্ষ্মীকান্ত!! – Dainik Jonokotha\nবৃহস্পতিবার, ০৫ অগাস্ট ২০২১, ০৬:৩৮ অপরাহ্ন\nঅপরাধ জগত, রংপুর বিভাগ, লিড নিউজ, শিক্ষাঙ্গন\nকাগজ কলমে মৃত হলেও জীবিত এখনও স্কুল শিক্ষক লক্ষ্মীকান্ত!!\nলালমনিরহাটের আদিতমারী উপজেলায় লক্ষ্মী কান্ত রায় নামের এক স্কুলশিক্ষককে মৃত দেখিয়ে ভোটার তালিকা থেকে তার নাম বাদ দেয়ার অভিযোগ উঠেছে। তিনি আদিতমারী উপজেলা বালাপুকুর উচ্চ বিদ্যালয়ের সহকারী শিক্ষক এবল সদর উপজেলার মোগলহাট ইউনিয়নের কাকেয়াটেপা গ্রামের মৃত হিরম্ব চন্দ্র রায়ের ছেলে।\nভোটার তালিকায় নাম না থাকার কারণে তিনি গত সংসদ নির্বাচন থেকে শুরু করে স্থানীয় কোনো নির্বাচনেই ভোটা দিতে পারেননি। শুধু তাই নয়, করোনা ভ্যাকসিন গ্রহণের জন্য অনলাইন রেজিস্ট্রেশনও করতে পারেননি ওই স্কুলশিক্ষক লক্ষ্মী কান্ত রায়। এ কারনে তিনি বিভিন্ন বিড়ম্বনার শিকার হচ্ছেন।\nএ ব্যাপারে সদর উপজেলা নির্বাচন অফিসে তিনি একটি লিখিত অভিযোগ করলে ২০১৪ সালের ৩ জুন তার মৃত্যু হয়েছে মর্মে একটি কাগজ ধরিয়ে দেয়া হয় তার হাতে।\nমোগলহাট ইউনিয়ন পরিষদ (ইউপি) চেয়ারম্যান হাবিবুর রহমান হাবিব দাবি করেন, নাম কর্তনের আবেদনপত্রে তার স্বাক্ষর ও অফিস সিল জাল করা হয়েছে।\nতথ্য সংগ্রহকারী মোমিনুর রহমান জানান, তিনি অন্য ইউনিয়নের লোক। তথ্য সরবরাহকারীর তথ্যমতেই স্কুলশিক্ষক লক্ষ্মী কান্ত রায়কে মৃত দেখানো হয়েছে। ওই নামে অন্য কেউ মারা যাওয়াতে এমন সমস্যা হয়েছে বলেও দাবি করেন তিনি।\nএ বিষয়ে লালমনিরহাট সদর উপজেলা নির্বাচন কর্মকর্তা আফতাবউজ্জামান বলেন, ‘স্কুলশিক্ষকদের এই কাজে (ভোটার তালিকার জন্য তথ্য সংগ্রহ করা) নিয়োগ দেয় উপজেলা নির্বাচন অফিস। সরবরাহকৃত তথ্যের ওপর সুপারভাইজাররা শতকরা ২৫ ভাগ যাচাই-বাছাই করে থাকেন। তাদের দেয়া তথ্যের ভিত্তিতে আবেদনপত্রে আমরা স্বাক্ষর করে থাকি।চেয়ারম্যানের স্বাক্ষর জাল করা হয়েছে, এমন প্রশ্নের জবাবে তিনি বলেন, এখন অস্বীকার করলে তো আর কিছু করার নেই।\nলালমনিরহাট সদর উপজেলা নির্বাচন কর্মকর্তা আজাদুল হেলাল জানান, ওই নামে অন্য এক লোক মারা যাওয়ায় ভুলবশত তার নাম আবেদনপত্রে মৃত হিসেবে দেখানো হয়েছে। বিষয়টি দ্রুত সমাধান করা হবে বলেও জানান তিনি।


বাস্তবের স্বামী-স্ত্রী দুজনেই পর্দায় পাগলের অভিনয়ে মাত করছেন! রইল 'ধুলোকণা'র সোনাদিদি ও 'খুকুমণি'র বিহানের আসল পরিচয় - Kolkata Journal\nHome/Story/বাস্তবের স্বামী-স্ত্রী দুজনেই পর্দায় পাগলের অভিনয়ে মাত করছেন! রইল ‘ধুলোকণা’র সোনাদিদি ও ‘খুকুমণি’র বিহানের আসল পরিচয়\nবাস্তবের স্বামী-স্ত্রী দুজনেই পর্দায় পাগলের অভিনয়ে মাত করছেন! রইল ‘ধুলোকণা’র সোনাদিদি ও ‘খুকুমণি’র বিহানের আসল পরিচয়\nSayani SarkarJanuary 3, 2022\nএই মুহূর্তে স্টার জলসার ‘খুকুমণি হোম ডেলিভারি’ ধারাবাহিকটির মাধ্যমে মন জয় করে নিয়েছেন এই ধারাবাহিকে নির্মাতা এবং কলাকুশলীরা। এই ধারাবাহিকে মুখ্য ভূমিকায় অভিনয় করতে দেখা যাচ্ছে টলিউড অভিনেতা রাহুল মজুমদারকে। তিনি এর আগে ‘ভাগ্যলক্ষী’ ধারাবাহিকের নায়কের ভূমিকায় কাজ করেছিলেন।\nপাশাপাশি অপরদিকে স্টার জলসারই ‘ধূলোকণা’ ধারাবাহিকে সোনাদিদির চরিত্রে অভিনয় করছেন অভিনেতা রাহুল মজুমদার এর স্ত্রী অভিনেত্রী প্রীতি বিশ্বাস।\nপ্রসঙ্গত খুব অল্প দিন হল সম্প্রচার শুরু হয়েছে ‘খুকুমণি হোম ডেলিভারি’ ধারাবাহিকটির। তবে ইতিমধ্যেই এই ধারাবাহিকে মানসিকভাবে অসুস্থ নায়কের ভূমিকায় অভিনয় করে তাক লাগিয়ে দিয়েছেন অভিনেতা রাহুল মজুমদার। অপরদিকে ‘ধূলোকণা’ ধারাবাহিকটির টিআরপি বর্তমানে আগের থেকে কমে গেলেও এই ধারাবাহিকে অত্যন্ত গুরুত্বপূর্ণ চরিত্রে দেখা যাচ্ছে অভিনেত্রী প্রীতি বিশ্বাসকে। প্রসঙ্গত তার চরিত্রটিও এখানে মানসিকভাবে অসুস্থ।\nA post shared by Rahul Mazumdar (@rahulheni)\nতবে তাদের অনুগামীদের অনেকেই জানেন না এই দুই অভিনেতা এবং অভিনেত্রী বাস্তবের স্বামী-স্ত্রী। বর্তমানে তাদের চরিত্রগুলি সোশ্যাল মিডিয়ায় জনপ্রিয় হওয়ার পর তাদের ব্যক্তিগত জীবন সম্পর্কে আগ্রহ প্রকাশ করতে দেখা গেছে নেটিজেনদের একাংশকে। তার পরেই জানা গিয়েছে বেশ কিছুদিন হল বিবাহ বন্ধনে আবদ্ধ হয়েছেন অভিনেতা রাহুল মজুমদার এবং অভিনেত্রী প্রীতি বিশ্বাস। বলাই বাহুল্য তথাকথিত পাগলের চরিত্রে অভিনয় করলেও দুজনেই কিন্তু ইতিমধ্যে তাদের অভিনয় ক্ষমতা দিয়ে অবাক করে দিয়েছেন ধারাবাহিকের দর্শকদের।\nDhulokona Khukumoni Home Delivery Preeti Biswas Rahul Mazumdar Star Jalsa\nছিমছাম লুক ছেড়ে এবার স্কার্ট ও টপ পড়ে হট লুকে দর্শকের সামনে আসলেন অভিনেত্রী শ্রুতি দাস, ভাইরাল হলো ভিডিও


১২৮ কেজি ‘টাইগারের মূল্য ৩ লাখ’\nকয়েক বছর আগেও লাখ টাকার গরু কিনলে মানুষ দেখতে আসতেন। আর এখন একটি ছাগলের দামই হাঁকা হচ্ছে গরুর দামের চেয়েও বেশি। তাও আবার তিন লাখ! ঢাকার দোহার উপজেলার সুতারপাড়া গ্রামে ছাগলটির লালন পালন করছেন মো. অলিউল্লাহ। শখ করে ছাগলটির নাম রেখেছেন ‘টাইগার’। এবার ঈদে ছাগলটির দাম হাঁকাচ্ছেন ৩ লাখ টাকা। দুই তিন দিনের মধ্যে ছাগলটি বিক্রির জন্য গাবতলী হাটে নেওয়া হবে বলে জানান তিনি।\nগত সোমবার সরেজমিনে অলিউল্লাহর বাসায় গিয়ে দেখা যায়, বিশাল আকৃতির ছাগলটি দেখতে তার বাসায় ভিড় জমাচ্ছেন উৎসুক মানুষ। ছাগলটি সবার দৃষ্টি আকর্ষণ করেছে। কৌতুহলের সৃষ্টি হয়েছে এলাকাবাসির মনে।\nছাগলের মালিক অলিউল্লাহ জানান, গত তিন বছর ধরে ছাগলটি লালন পালন করছেন তিনি। আকর্ষনীয় ছাগলটি দেখতে সোনালী রঙের। উচ্চতা প্রায় চার ফুটের উপরে। ওজন আনুমানিক ১২৮ কেজি। অনেক শখ করে ছাগলটির নাম রেখেছি ‘টাইগার’।\nঅলিউল্লাহ বলেন, গত বছর কোরবানির হাটে ছাগলটির দাম লাখ টাকার উপরে করেছিলেন ক্রেতারা। কিন্ত আমি বিক্রি করি নাই। ছাগলটি লালন পালনে আমাকে প্রচুর ব্যয় খরচ করতে হয়েছে। প্রতিদিন আধা কেজি আপেল ও মালটা ছাড়াও উন্নত মানের খাবার দিতে হয়েছে। তাই এবার ছাগলটির দাম ৩ লাখ টাকা হাঁকাচ্ছেন তিনি।\nছাগলের মালিক আরো বলেন, হাটে ওঠানোর আগে টাইগারকে দেখতে বাসায় প্রতিদিনই শত শত লোক ভিড় করছেন। আগামী বৃহস্পতিবার গাবতলীর হাটে বিক্রির উদ্দেশ্যে নিয়ে যাবেন ছাগলটিকে। অলিউল্লাহর আশা এবার গাবতলী হাটের সেরা ছাগল হবে টাইগার। টাইগারকে সঠিক দামে বিক্রি করে বাড়ি ফিরতে পারবেন বলে আশাবাদী তিনি।


২৭ হিন্দু রোহিঙ্গাকে ফুসলিয়ে নিয়ে গেছে মিয়ানমার\nপ্রচ্ছদ আন্তর্জাতিক ২৭ হিন্দু রোহিঙ্গাকে ফুসলিয়ে নিয়ে গেছে মিয়ানমার\nমিয়ানমার থেকে বাংলাদেশে পালিয়ে আসা হিন্দু রোহিঙ্গাদের থেকে ২৭ জনকে ফুসলিয়ে ফেরত নেয়া হয়েছে বলে অভিযোগ উঠেছে।\nমঙ্গলবার জেলা প্রশাসক মো. আলী হোসেনের সভাপতিত্বে অনুষ্ঠিত সভায় হিন্দু ধর্মীয় কল্যাণ ট্রাস্টের সদস্য অধ্যাপক প্রিয়তোষ শর্মা চন্দন এ তথ্য জানান।\nতিনি বলেন, মিয়ানমার থেকে পালিয়ে আসা ৫২৩ হিন্দু রোহিঙ্গাকে উখিয়া উপজেলার কুতুপালং পশ্চিম হিন্দুপাড়ার একটি পরিত্যক্ত মুরগির খামারে রাখা হয়। তাদের পর্যাপ্ত পরিমাণে ত্রাণসামগ্রী দেয়া হচ্ছে। তবে দুর্গাপূজার সময় ওই ২৭ জন পূজা দেখতে যাওয়ার কথা বলে বের হন। তারা আর ফিরে আসেননি।\nতিনি আরো বলেন, তাদেরকে ফুসলিয়ে এখান থেকে নিয়ে যাওয়া হয়েছে। তাদের দিয়ে এখন দেশটির সরকার বিভিন্ন গণমাধ্যমে বিভ্রান্তিকর বক্তব্য প্রচার করাচ্ছে। তাদের দিয়ে বলানো হচ্ছে যে রাখাইনে রোহিঙ্গা মুসলিমদের ওপর গণহত্যা হয়নি। সভায় জেলা আওয়ামী লীগ সভাপতি অ্যাডভোকেট সিরাজুল মোস্তফা বলেন, ফুসলিয়ে নিয়ে যাওয়া হিন্দুদের ব্যবহার করে দেশটির সরকার নতুন ষড়যন্ত্র শুরু করেছে। তারা আন্তর্জাতিক মহলকে বিভ্রান্ত করার চেষ্টা করছে।\nএতে এখানে আশ্রয় নেয়া ১০ লাখ রোহিঙ্গার ফিরে যাওয়ার পথ কঠিন হচ্ছে বলেও উল্লেখ করেন তিনি। এসময় আরো উপস্থিত ছিলেন জেলা মুক্তিযোদ্ধা সংসদের কমান্ডার মো. শাহজাহান, পুলিশ সুপার ড. একেএম ইকবাল হোসেন, উখিয়া উপজেলার হলদিয়াপালং ইউনিয়নের ৮ নম্বর ওয়ার্ডের মেম্বার স্বপন শর্মা রনি। সভায় ওই খামারে আশ্রিত অবশিষ্ট ৪৯৬ হিন্দু রোহিঙ্গাকে বিশেষ নিরাপত্তা দিয়ে রাখার সিদ্ধান্ত নেয়া হয়েছে।


মুক্তচিন্তা চ‌র্চা ও প্রাসঙ্গিক ভাবনা\nআবুল কালাম আজাদ || Saturday 04 June 16\nসম্প্রতি মুক্তচিন্তা ও মুক্তবুদ্ধির চর্চা নিয়ে বেশ আলোচনা ও সমালোচনা হচ্ছে তুমুল। নির্দিষ্ট করা হচ্ছে লেখক নামক ব্লগারদের যারা অনলাইনে লেখালেখি করে মানুষের মধ্যে সচেতনতা সৃষ্টির চেষ্টা করছে। ব্লগার বিষয়েই আলোচনা ও সমালোচনা হচ্ছে বেশী। ব্লগার শব্দটি নতুন সংযোজন আমাদের জগতে। অনলাইনে মুক্তভাবে লেখালেখিতে যুক্ত লেখকদের ব্লগার হিসাবে চিহ্নিত করা হচ্ছে এবং এর সাথে নাস্তিক শব্দটি ও যুক্ত হয়েছে সম্প্রতি। ব্লগার ও নাস্তিক শব্দ দুইটি খুবই দ্রুত বিস্তার লাভ করেছে সর্বত্র। মৌলবাদীরা খুব সহজেই এই দুইটি শব্দকে দিয়ে সমগ্র প্রগতিশীল মুক্তমনা লেখক সমাজকে প্রশ্নবিদ্ধ করছে। আর সাধারণ মানুষের মনে অনেক ভ্রান্ত ও ভূল ধারনা জন্ম দিচ্ছে। এই ভূল ধারনা গুলো সাধারণ ধর্মপ্রান মানুষ সঠিকভাবে বুঝতে কিংবা ব্যাখ্যায়িত করতে না পারলে কোন প্রগতিশীল ও মুক্তমনা লেখকই এই অপবাদ থেকে মুক্ত হতে পারবে না।\nসম্প্রতি মাননীয় প্রধান মন্ত্রী শেখ হাসিনা নববর্ষের অনুষ্ঠানে (১৪২৩ বঙ্গাব্দে) মুক্তচিন্তা চর্চা নিয়ে স্পষ্ট বক্তব্য রেখেছেন। তিনি বলেছেন “ধর্মীয় অনুভূতিতে আঘাত সহ্য করা হবে না। তিনি আরো বলেছেন যার যার ধর্ম সে সে পালন করবে। কেউ কারো ধর্মীয় অনুভূতিতে আঘাত করবে না। ধর্মকে আঘাত করে লেখাকে অনেকে মুক্তচিন্তা বলেন। আমার কাছে এটা নোংরামী মনে হয়।\nমাননীয় প্রধান মন্ত্রীর বক্তব্যে দুইটি লাইন খুবই স্পষ্ট হয়ে উঠেছে যে (১) মুক্তচিন্তা প্রকাশর নামে কোন ধর্মের মানুষের অনুভূতিতে আঘাত সহ্য করবেন না। (২) ধর্মকে আঘাত করে লেখাকে অনেকে মুক্তচিন্তা বলেন। আমার কাছে এটা নোংরামী মনে হয়। বক্তব্যটি খুবই তাৎপর্যপূর্ণ মনে হয়েছে আমার কাছে বিশেষ করে সাম্প্রতিক সময়ের প্রেক্ষাপটে। বক্তব্যের সারমর্ম যদি আমরা দেখি কোন ধর্মই মুক্তচিন্তার বিরুদ্ধে নয়। বরং প্রত্যেকটি ধর্মই মুক্তচিন্তাকে অগ্রাধিকার দিয়েছে সর্বাধিক। কারন চিন্তাই সকল ধর্মের মূল বিষয়। চিন্তাকে একাগ্রচিক্তে মনোনিবেশ করে ধর্মীয় আচার অনুষ্ঠান গুলো নির্ধারন করে থাকে। কিন্তু সম্প্রতি মুক্তচিন্তার নাম করে ধর্মীয় অনুভূতিগুলোকে প্রশ্নবিদ্ধ কিংবা আঘাত সংখ্যাগরিষ্ট ধর্মপ্রান মুসলমানদের ধর্মের নামে বিভ্রান্তি ও অস্তিরতা সৃষ্টির চেষ্টা করা হচ্ছে। ধর্মের নাম করে ধর্মীয় মৌলবাদের, গোড়ামীকে উচকানী দেওয়া যেমন নোংরামী ঠিক তেমনি মুক্তচিন্তার নাম করে (মুক্তমনা পরিচয়ে) প্রগতিশীলতাকে বির্তকিত করা সেটাও নোংরামী। সুতরাং প্রধান মন্ত্রীর বক্তব্যটির মধ্য দিয়ে মুক্তচিন্তা চর্চা বাধাগ্রস্থ হয় নি বরং চর্চার ক্ষেত্রটি আরো প্রসারিত হয়েছে।\nমুক্তচিন্তা কি ?\nমুক্তচিন্তা শব্দের ইংরেজী (Free Thought) বৈজ্ঞানিক দৃষ্টিকোন থেকে যুক্তি তর্কের দার্শনিক দৃষ্টিভঙ্গিকেই মুক্তচিন্তার প্রাথমিক সংজ্ঞা হিসেবে ধরা যায়। আরো বলা যায় যে মুক্তচিন্তা একটি বিশেষায়িত চিন্তন প্রক্রিয়া যেখানে কোন রকম সীমাবদ্ধ কিংবা প্রতিবন্ধকতার প্রভাব থাকবে না। সামগ্রিক ভাবে যুক্তিবান ও প্রগতিশীল সচেতন চিন্তার প্রতিফলন বা প্রয়োগকেই মুক্তচিন্তার সঠিক সংজ্ঞা হিসেবে আক্ষায়িত করা যায়। তাছাড়াও পৃথিবীতে অনেক মুনীষীরা বিভিন্ন দৃষ্টিকোন থেকে মুক্তচিন্তাকে সংজ্ঞায়িত করার চেষ্টা করেছেন। সেই দিকে বিস্তারিত তর্কবিতর্কে না গিয়ে আপাতত ড. কাজী সাইফুদ্দীনের দৃষ্টি ভঙ্গিকে আমার কাছে উৎকৃষ্ট বলে মনে হয়েছে। তিনি মুক্তচিন্তাকে বলেছেন “Open system of Thought” অর্থাৎ চিন্তার উন্মুক্ততা।\nমুক্তমনা তারা যারা প্রতিটি ধর্ম, বর্ণ, নির্বিশেষে প্রত্যেকটি মতবাদকে স্ব স্ব স্থানে মর্যাদা ও সম্মানের মাধ্যমে নিজের প্রগতিশীলতা, মননশীলতাকে ধারন ও লালন করে। মুক্তমনরা নিজ নিজ ধর্মে বিশ্বাসী হতেও পারে আবার অবিশ্বাসীও (নাস্তিক) হতে পারে। একজন নাস্তিক যিনি নাকি কোন ধর্মেই বিশ্বাস করে না তিনি মুক্তমনা হতে পারেন এবং ধার্মীক মুক্তমনা যে সকল চিন্তা চেতনায় জনসম্পৃক্ততায় নিজের মতামতকে উপস্থাপন করতে পারেন ঠিক তেমনি নাস্তিক মুক্তমনাও সেই সমান অধিকার ভোগ করতে পারেন। কোন ধর্মে বিশ্বাসী না হয়েও সমাজে, জন মানুষের জন্য কল্যানকর চিন্তা কর্ম উপস্থাপন করতে পারেন। উদাহরন হিসাবে আমরা “ব্রাহ্ম” সমাজ বা গোষ্ঠীর কথা উল্লেখ করতে পারি। তারা মূর্তিপূজাকে এড়িয়ে প্রচলিত সনাতন ধর্মগুলোর নিগ্রড় তত্ত্ব বিশ্লেষণ করে ধর্মের অনুসারিদের মাঝে সেতুবন্ধন তৈরির লক্ষ্য নিয়ে কাজ করছেন, এদের মধ্যে আমাদের কবিগুরু রবীন্দ্রনাথ ঠাকুর, গিরীশচন্দ্র সেন (যিনি পবিত্র কোরাআন শরীফকে বাংলায় অনুবাদ করেন) উল্লেখযোগ্য। এরা দু’জনেই বাংলা ভাষার সংস্কৃতিকে নিজেদের কর্মদিয়ে একটি সুউচ্চ আসনে প্রতিষ্ঠিত করতে সচেষ্ট ছিলেন এবং করেছেনও। সুতারাং প্রচলিত ধর্মকে বিশ্বাস না করেও কিংবা ধর্মের বাইরে থেকেও সমাজে শান্তির বাণী প্রচার করা যায়। এটাও মুক্তচিন্তার বা মুক্তমনার পরিচয় বহন করে। সুতারাং নাস্তিকরা যেমন বলে থাকেন ধার্মীকরা মুক্তমনা হতে পারেন না এটা যেমন ঠিক না আবার ধার্মীকরা সেটা বলেন নাস্তিকরা মুক্তমনা নয় সেটাও সঠিক নয়। মানব কল্যাণের জন্য সে সকল তত্ত্ব ও মতবাদ কিংবা কার্যপ্রনালী যারাই উপস্থাপন করতে না কেন সঠিক বিচার বিশ্লেষন পূর্বক প্রদান ও উপস্থাপনার অধিকার রাখে। হোক সে নাস্তিক কিংবা আস্তিক তাতে কিছু আসে যায় না। এই প্রসঙ্গে অতি সম্প্রতি অধ্যাপক আনিসুজ্জামানের একটি বক্তব্যকে খুবই সমসাময়িক উল্লেখ করা যায়। ৩১ শে জানুয়ারি ২০১৬ ইং চট্টগ্রাম বিশ্ববিদ্যালয়ের চতুর্থ সমাবর্তন অনুষ্ঠানের বক্তব্যে তিনি বলেন “বাংলাদেশ প্রতিষ্ঠিত হয়েছিল সবধর্মের সব সম্প্রদায়ের মানুষের ধর্মমতের স্বাধীনতা থাকবে। এই প্রতিশ্রুতি দিয়ে। ধর্ম মানার স্বাধীনতা থাকলে কোন ধর্ম না মানার স্বাধীনতাও থাকবে। অর্থাৎ যে ধর্ম মানবে না সে অবশ্যই নাস্তিক। সুতারাং নাস্তিকদেরও স্বাধীনভাবে মতামত প্রকাসের অধিকার থাকতে হবে। আস্তিকরা যেমন তাদের যুক্তি তর্ক দিয়ে ধর্মকে বিশ্বাসযোগ্যতার জন্য প্রমান হাসিল করতে পারে ঠিক তেমনী নাস্তিকরাও তাদের দৃষ্টিভঙ্গিও ও যুক্তিতর্ক দিয়ে ধর্মকে অসার প্রমানিত করার চেষ্টা করতে পারবেন। বিষয়টি সম্পূর্ণ যুক্তিতর্কের মধ্যেই তর্কবিতর্ক হতে পারে কখনই বিদ্ধেষপূর্ণ আক্রামনাত্মক, বিদ্রুপাত্ব্যক কিংবা হানাহানির মত বিষয়গুলো যাতে না ঘটে। সম্প্রতি মুক্তমনা হওয়ার জন্য একটি গোষ্ঠী তাদের ইচ্ছেমত মনগড়া সংজ্ঞা নির্ণয় করেছে এবং মুক্তমনা হতে গেলে এই এই শর্ত পূরণ পূর্বক তাদের গোষ্ঠীর অর্ন্তভূক্ত হতে পারবেন বলে ঘোষণা দিয়েছেন। বিষয়টি এমন যে ইচ্ছে করেই নিজেদেরকে নাস্তিক সাজানো কিংবা ফ্যাসনিক নাস্তিক হিসাবে নিজেদের জাহির করা। এটি একদম ঠিক নয়। নাস্তিকতারও একটি আদর্শ রয়েছে। ধর্মহীনতা আর ধর্মবিদ্বেষ এক জিনিস নয়। ধর্মহীনতাকে নাস্তিকতা বলা যেতে পারে কিন্তু ধর্মবিদ্বেষকে নয়। এই খান থেকেই নাস্তিকতার আদর্শকে প্রমান করা যায়। এবার দেখা যায় নাস্তিক্যবাদ ও মুক্তমনার পারস্পরিক সম্পর্ক ও বিচ্ছেদ।\nনাস্তিক্যবাদ কি ? মুক্তমনার সাথে নাস্তিক্যবাদের সম্পর্ক\nনাস্তিক্যবাদ বা নাস্তিকতা শব্দটির সংজ্ঞা ব্যপক। বিভিন্নভাবে বিভিন্ন রকম করে নাস্তিকতার সংজ্ঞা নিরূপন করা যায়। তবে সংক্ষিপ্ত ও সাধারন ভাবে বলতে গেলে বলা যায় যে, যে ব্যক্তির কোন বিষয়ে নির্দিষ্ট ও সংকোচন কিংবা সংকীর্ণতাকে উপচিয়ে সাম্য,ঐক্যকে সামনে রেখে আস্তাবান হওয়া বা নিক্তের বিশ্বাসকে সুদৃঢ় করা। হতে পারে বিষয়টি জাতি, ধর্ম, বর্ণ ও শ্রেণীগত। এখানে আমরা সচরাচর যে কথাটি শুনে থাকি – নাস্তিক মানে ধর্ম ও সৃষ্টিকর্তাকে বিশ্বাস না করাকে বুঝানো হয়ে থাকে। বিষয়টি সম্পূর্ণ প্রচলিত একটি ধারনা। কারন নাস্তিকতা শব্দটির সাথে ইশ্বরের আস্থা বা অনাস্তার বিষয়টি গৌণ, অন্তত মূখ্য নয়। আংশিক সম্পর্কযুক্ত থাকলেও মুক্তিতর্কের ক্ষেত্রে ইশ্বরের অবিশ্বাসকে নাস্তিকতা/নাস্তিব্যবাদ বলা যায় না। কারন একজন নাস্তিক সার্বিকভাবে মানবতার কথা বলেন। তিনি ভাবেন সবার উপরে মানুষ সত্য তাহার উপরে নাই। সুতারাং সকল ধর্মই মানুষ ও মানবতাকে প্রাধান্য দিয়ে আসছে। তাই একজন নাস্তিককে ধর্ম বিদ্ধেসী বলাটা বোধ হয় যুক্তিতর্ক নয়। মুক্তমনা কারা পূর্বেই উল্লেখ করা হয়েছে যে , প্রতিটি ধর্ম, বর্ণ নির্বিশেষে প্রত্যেকটি মতবাদকে স্ব স্ব স্থানে মর্যাদায় ও সম্মানের মাধ্যমে নিজের প্রগতিশীলতা মননশীলতাকে ধারন ও লালন করে। মুক্তমনারা নিজ নিজ ধর্মে বিশ্বাসী হতেও পারে আবার অবিশ্বাসীও ( নাস্তিক ) হতে পারে। তাহলে দেখা যাছে মুক্তমনার সাথে নাস্তিকতার সম্পর্কটি এমনি এমনি চলে আসে। মূলত: মুক্তমনা ও নাস্তিকতার মধ্যে কোন বিচ্ছেদ কিংবা অবিচ্ছেদও নেই। মুক্তমনা ও নাস্তিকতা শব্দ দুইটি একে অপরটি পরিপূরক। এই বলে একজন মুক্তমনা কিংবা নাস্তিক কখনও অধার্মীক নয়। নাস্তিকতার সংজ্ঞার মধ্যে ও আমরা ধার্মীকতার উপাদানগুলো খুজে পেয়েছি।\nমুক্তমনা, মুক্তচিন্তা, প্রগতি, নাস্তিক্যবাদ, এই শব্দগুলোকে বিভিন্ন সময়ে বিভিন্ন শ্রেণীর সুবিধাবাদীরা নিজস্ব শ্রেণী স্বার্থের কারনে পৃথকভবে ব্যাখ্যা ও বিশ্লেষণ করে বিভিন্ন রকম সুবিধা ও স্বার্থ হাসিল ব্যবহার করেছেন মাত্র। বিশেষত শব্দগুলোর মদ্যে সংজ্ঞাগত দিক থেকে তেমন পার্থক্য নেই।\nমুক্তচিন্তা চর্চা ও ধর্ম :\nমুক্তচিন্তাচর্চার ক্ষেত্রে ধর্ম একটি বড় প্রতিবন্ধকতা। যদিও এই প্রতিবন্ধকতাটা আমাদের সমাজেরই সৃষ্টি। মূলত মুক্তচিন্তার ক্ষেত্রে ধর্মীয় কোন বিধিনিষেদ কোথাও নেই। এবং ধর্ম মুক্তচিন্তাকে অগ্রাধিকার দিয়েছে সবচেয়ে বেশী। তথাকথিত ফ্যাসনিক মুক্তমনারা ধর্মের সাথে মুক্তচিন্তাচর্চাকে প্রশ্নবিদ্ধ করেছেন মাত্র। ধর্ম নিয়ে কটাক্ষ , নবী, রসুলকে নিয়ে কুটক্তি, মহান সৃষ্টিকর্তাকে অহেতুক প্রশ্নবিদ্ধ করা। এই সব মুক্তচিন্তা চর্চার আওতাভূক্ত নয়। এই সব আলোচনা সমালোচনা করে ব্যক্তি হিসাবে নিজেদেও ফ্যাসনিক নাস্তিক্যবাদী হিসাবে পরিচিতি হওয়া ছাড়া অন্য কোন উদ্দেশ্য আসে বলে মনে হয় না। প্রকৃত পক্ষে ধর্ম নিয়ে যৌক্তিক তর্ক বিতর্ক তথ্যজ্ঞান সমৃদ্দ আলোচনা ও সমালোচনা করা যৌক্তিক। কখনও কটাক্ষ, দুর্নাম, হটকারিতাকে বুঝায় না। ধর্মের সাথে যুক্তিবাদের সম্পর্কটি খুবই ঘনিষ্ঠ। যুক্তিবাদ (Rationalism) যেমন একটি জীবনাদর্শ ও ব্যক্তিগত দর্শন যা জীবনের প্রতিটি ক্ষেত্রে যুক্তি ও প্রমানকেই প্রাধান্য দেয়। ধর্ম ও তাই। তাহলে ধর্ম ও যুক্তিবাদ দিয়ে যদি আমরা আমাদের চিন্তা চেতনা চর্চাকে সমৃদ্ধ করতে পারি তাহলে বোধ হয় মুক্তচিন্তাটাকে ধর্মের সে প্রতিবন্ধকতা মনে করা হয় সেটি আর থাকবে না। প্রশ্ন আসতে পারে ধর্মের ক্ষেত্রে সেই আদেশ বা ধর্মীয় বিধানকে কিভাবে যুক্তিবাদ দিয়ে বিচার বিশ্লেশন করা যাবে? আসুন ধর্মের দৈব আদেশ বিষয়টি কি ? এই দৈব আদেশ বলতে কিছুই নেই। যদিও অনেক ধার্মীকরা সৃষ্টিকর্তার অলৌকিক দৈব বিষয়টি ধর্মীয় বিধিবিধান হিসাবে মেনে নিয়েছেন। বিষয়টি সেরকম নয়। যে গুলোকে আমরা দৈব/ অলৌকিক বলছি সেগুলোর পিছনে কোন না কোন বৈজ্ঞানিক ব্যাখ্যা অবশ্যই রয়েছে। আর এই বৈজ্ঞানিক ব্যাখ্যাই যুক্তিবাদের কাজ। যুক্তিবাদীরা বিজ্ঞানের আলোকেই বিচার বিশ্লেষন ও সিদ্ধান্ত গ্রহন করেন। ধর্ম কখনও বিজ্ঞানের বাইরে নয়। বর্তমান শতাব্দীতে দাঁড়িয়ে ধর্মের অনেক দৈব ঘটনাকে বিজ্ঞানের আলোকে বিশ্লেষন করা গেছে। যা নাকি কয়েক শত বছর পূর্বের দৈব ও অলৌকিক হিসাবে মানুষের বদ্দ ধারনা ছিল।\nধর্মে প্রতিষ্ঠিত কিছু বিশ্বাস ও অনুভূতি ধার্মীকদের ভেতর কাজ করে। এই বিশ্বাস ও অনুভূতিতে আঘাত বা কটাক্ষ করা মুক্তচিন্তা সমর্থন করে না। যদিও পূর্বে উল্লেখ করেছি যে এই বিশ্বাস ও অনুভূতি গুলোকেও যুক্তিবাদের ভিত্তিতে বিশ্লেষণ করা যায়। মুক্তচিন্তা ও বিশ্বাস বা অনুভূতিকে আঘাত বা বিদ্রুপ করা দুইটি দুই রকম ভিন্ন বিষয়। কোন ধর্মীয় বিশ্বাস বা অনুভূতিতে আঘাত বা বিদ্রুপ করাটা সম্পূর্ণ উসকানী বা গোষ্ঠিগত উত্তেজনার যোগান দেয়। আর মুক্তচিন্তা সম্পূর্ণ একটি প্রগতিশীল ধারনা প্রগতিশীলতা অর্থ এই নয় যে কোন রকম বিশ্বাস আদর্শ, অনুভূতিকে বিসর্জন দিতে হবে। এই সব বিষয়গুলো (বিশ্বাস, অনুভূতি ইত্যাদি) একজন মানুষের চারিত্রিক অলংকার। বিষয়টি এমন নয় যে মুক্তমনা কিংবা প্রগতিশীল বলেই ধর্মবিদ্দেশী হতে হবে তা নয়। বৈজ্ঞানিক যুক্তিতর্ক , যথেষ্ট তথ্য উপাত্ত দিয়ে ধর্মীয় কোন কুসংস্কারকে বিলুপ্ত করে প্রগতির প্রয়োগকে সমর্থন করে মাত্র। প্রগতি কিংবা মুক্তচিন্তা কোনটিই ধর্ম বিশ্বাসের ধর্মীয় অনুভূতির বিপরীতে নয়। মুক্তচিন্তা, মুক্তমনা, প্রগতি, প্রগতীশীলতা, আধুনিকতা, সংস্কার, পরিবর্তন এই বিষয়গুলোকে পারস্পরিক সম্পর্কযুক্ত করে যে নির্যাস পাওয়া যায় তাই মূলত অলংকার, পরিধান ও পোশাক। এই অলংকার আছে বলেই ধর্ম এত সুন্দর ও গ্রহনযোগ্য। ধর্মের উপরোক্ত নির্যাসিত উপাদান গুলোকে কখনও ধর্মের মুখোমুখি দাড় করানো উচিত নয়। উচিত নয় এই সব বিষয়গুলোকে নিয়ে কটাক্ষ কিংবা বিদ্রুপাত্তক মন্তব্য করা।\nমুক্তচিন্তা চর্চার ইতিবৃত্তঃ\nপৃথিবীর বিভিন্ন দেশে বিভিন্ন সময় বিবিন্ন ভাবে এই মুক্তচিন্তার বিকাশ ঘটে ছিল। অষ্টাদশ শতকের আমেরিকাতে প্যানাজ (pensce) নামে একটি ফুলকে মুক্তচিন্তার প্রতীক হিসাবে ধরা হত। কারন ছিল ফুলটির নাম (pensce) শব্দের অর্থ চিন্তা আর ফুলটির আকৃতি মানুষের চেহারার সদৃশ হওয়ায় একটা সময় ফুলটি সামনে হেলে পড়ে, যেন গভীর চিন্তায় আচ্ছন্ন। সুতারাং প্রাক আধুনিক সময় মুক্তচিন্তার সে আন্দোলন হয়েছিল সেটিকে একমাত্র প্রতীক হিসাবে ধরা হত এই প্যানাজ (pensce) ফুলকে। ইউরোপ, আমেরিকা সহ বিশ্বেন বিভিন্ন দেশে ধর্মীয় উন্মদনার যে কষাঘাতের বিশেষ কনে খৃষ্টীয় ধর্মজাজকে যারা সমাজের রক্ষক তাদের স্বার্থের বিরুদ্ধে যায় বলে তারা নতুন সত্যের পথে প্রতিবন্ধকতা সৃষ্টি করে। আর এই প্রতিবন্ধকতা মোকাবেলা করেই নতুন সত্য জায়গা করে নিয়েছিল। এমনিভাবেই মধ্যযুগের অন্ধকার ছিন্ন করে ইউরোপে একদিন মুক্তজ্ঞানের সূর্য উদিত হয়েছিল। বিজ্ঞান আর যক্তির বিপ্লবী জোয়ারে অন্ধবিশ্বাস আর শাস্ত্রীয় আনুগত্যকে ভেঙ্গে অর্থনৈতিক ও বৈজ্ঞানিক ভাবে মানুষের নতুন চিন্তার ও ভাবের বিশাল এবং জাগরন ঘটেছিল। গণজাগরণ ঘটে গেল সমাজ, সংস্কৃতি ও অর্থনৈতি এমনকি রাজনৈতিক পরিমন্ডলেও। ইতিহাসে এটিকেই আমরা রেঁেনসা হিসাবে আঙ্খায়িত করে থাকি। রেনেঁসা অর্থ ”পুনরজন্ম”। ইউরোপের মানুষ সত্যিকার অর্থেই ”পুনরজন্ম” হয়েছিল। এই পূর্ণজন্ম বা রেনেঁসার জন্য মুক্তচিন্তার ধারক ও বাহকরা যাজকতন্ত্রের কম বিষদগারে পরতে হয়নি। দার্শনিক ব্রনোকে আগুনে পুড়িয়ে মেরেছিল ধর্মযাজক জর্দাবো (ইতালী)।\nভারতবের্ষ তথা উপমহাদেশে এই মুক্তচিন্তার প্রসার শুরু হয়েছিল মূলত রাজা রামমোহন রায়ের সময় কালে। রাজা রামমোহনই এই অঞ্চলে রেনেঁসাস আন্দোলনের জন্ম দেন। তার থিম ছিল। ইউরোপের বুর্জোয়া মানবতাবাদী ধ্যানধারনা চিন্তাভাবনাগুলোকে ধর্মের সঙ্গে মিলিয়ে ধর্মীয় সংস্কারের পথে আনায়ন করা। রামমোহনের রেনেঁসাস মূলত ধর্মীয় সংস্কারের পথে অগ্রসর হয়েছিল। পরবর্তীতে বিদ্যা সাগর এসে পরিপূর্ণতা দেন যেটি ছিল নাকি অভূতপূর্ব ঘটনা। বিদ্যাসাগরই প্রথম ব্যক্তি ছিলেন যিনি ধর্মনিরপেক্ষতাকে মানবতাবাদী দৃষ্টিভঙ্গিতে প্রকাশ ঘটিয়েছিলেন। ধর্মীয় গোঁড়ামী আর অজ্ঞতা থেকে মুক্ত উদার মানবিক গণতান্ত্রিক সমাজের স্বপ্ন দেখেছিলেন তিনি। পরিবর্তন আনার চেষ্টা করেছিলেন শিক্ষা পদ্ধতিতেও। তিনি মনে করতেন শিক্ষার মাধ্যমে অর্থাৎ পাঠ্যপুস্তক কেন্দ্রিক বিদ্যালয়ের শিক্ষার্থীদেরকে যদি সর্ব মতের দর্শন পাঠ করার সুযোগ দেওয়া হয় ছাত্রদের নিজেদের দৃষ্টিভঙ্গি ও মতামত গড়ে উঠবে। বার্কলের দর্শন না পড়িয়ে মিলের লজিক পড়ানোর জন্য ইংরেজদের উপর চাপ সৃষ্টি করেছিলেন। এভাবেই বিদ্যাসাগর চেয়েছিলেন সমস্তরকম পূর্ব ধারনা, সংস্কার মুক্ত হয়ে শিক্ষার্থীদের মধ্যে জগৎ জীবনকে দেখার বিচার করার দৃষ্টিভঙ্গি যুক্তিবোধ গড়ে উঠুক। তাহলেই তারা যথার্থ মুক্তমনের অধিকারী হবে। স্বাধীন আত্মমর্যাদাশীল মানুষ হিসাবে গড়ে উঠতে পারবে। মুক্তচিন্তার রক্ষনশীল মানুষ হিসাবে গড়ে উঠতে পারবে। মুক্তচিন্তার রক্ষণশীল হিন্দু ও মুসলিম সমাজের সমাজপতিদেও রক্তচক্ষুকে উপেক্ষা করে নিজের কৃতকর্মে অটল থেকেছেন। কখনও আপস করেননি কিংবা পিছিয়ে আসেননি আদর্শ থেকে। বিদ্যাসাগর বলতেন আমি দেসাচারের নিতান্ত দাস নহি, নিজের বা সমাজের মঙ্গলের নিমিত্তে যাহা উচিৎ বা আবশ্যক বোধ হইবে তাহা করিব। লোকের বা কুটস্বের ভয়ে কদাচিতৎ সংকুচিত হইব না ” । সেই থেকে ভারতীয় হিন্দু সমাজের অধিকাংশরা ইংরেজী শিক্ষায় এগিয়ে যান এবং পশ্চাত্যের আধুনিক জ্ঞানের সন্ধান পেয়ে যতটা আলোকিত হয়েছিল, সেই সময়েই ভারতীয়/ বাঙ্গালি মুসলমান সমাজ ইউরোপীয় আধুনিক জ্ঞান বিজ্ঞান বর্জন করে আধুনিক জ্ঞান ও চিন্তার ক্ষেত্রে পিছিয়ে ছিল। এই পেক্ষাপটে বিশ শতকের দ্বিতীয় দশকে কারো মতে ৩০- এর দশকে ঢাকায় যে “বুদ্ধির মুক্তি” আন্দোলন পরিচালিত হয় তাদের উদ্যোক্তাদের মধ্যে কাজী আবদুল ওদুদ, আবুল হুসেন, কাজী মোতাহের হোসেন ছিলেন অন্যতম। তারা “মুসলিম সাহিত্য সমাজ” নামে তাদের কার্যক্রম পরিচালিত করতেন। এদের মধ্যে কাজী আবদুল ওদুদ ছিলেন এই “বুদ্ধির মুক্তি” আন্দোলনের একজন অন্যতম ব্যক্তিত্ব। তার প্রকাশিত গ্রন্থ “শ্বাসত বঙ্গ” এই বুদ্ধির মুক্তি আন্দোলনের অন্যতম দলিল হয়ে আছে। পশ্চাদপদ বাঙ্গালি মুসলিম সমাজে মুক্তচিন্তা ও অসম্প্রদায়িক চেতনা জাগ্রত করার ক্ষেত্রে কাজী আবদুল ওদুদের অবদান বিশেষভাবে স্মরণ যোগ্য। মুসলিম সাহিত্য সমাজের সাথে সম্পৃক্ত আরেক জন ব্যক্তিত্ব যার কথা না বললে একটু অসম্পূনই রয়ে যাবে তিনি হলেন ঐ সংগঠনের অন্যতম তরুন সদস্য আবুল ফজল (১৯০৩-১৯৮৩)। মাদ্রাসা শিক্ষায় শিক্ষিত হয়েও তিনি ধর্মীয় সংস্কার পরিত্যাগ করতে হয়েছিলেন। যাই হোক মুসলিম সাহিত্য সমাজ এর আন্দোলনও এদেশের মানুষের মন থেকে বুদ্ধির আরষ্টতা ও কুপমন্ডুতাকে দূর করতে পারেনি। সামাজিক সাংস্কৃতিক ক্ষেত্রের এই আন্দোলন রাজনৈতিক ভাবে খুব একটা প্রভাব ফেলতে পারেনি। ফলে ৬০, ৭০ এর দশকেও এ দেশের শিক্ষিত মধ্যবিত্ত শ্রেণী যতটুকু এগিয়েছিল পরবর্তী দশক গুলোতে ততটুকু পিছিয়েছে। যদিও বিশ্ব রাজনীতি বদলেছে অনেকখানি। ৬০ ও ৭০- এর বিশ্ব রাজনৈতিক প্রেক্ষাপটে আর বর্তমান দশকের বিশ্ব রাজনৈতিক প্রেক্ষাপট সম্পূর্ণ বিপরীত। পরিবর্তন হয়েছে তথ্য প্রযুক্তিতে ও জ্ঞান বিজ্ঞানে। বিশ্বের এই পরিবর্তনের সাথে সাথে আমরা কি পেরেছি ততটুকু এগুতে ? মনে হয় না। কারণ, ৭৫- পরবর্তী সময়গুলোতে রাজনৈতিক সেভাবে ধর্মকে আশ্রয় ও প্রশ্রয় দিয়ে এসেছিল। এই বিস্তার সময়টুকুতে ধর্মীয় মৌলবাদী শক্তিগুলো সামাজিক ভাবে (কিছুটা সাংস্কৃতিক ভাবেও) এদের শেখর বিস্তৃত করে ফেলেছে সর্বত্র। যার ফলাফল দেখতে পাচ্ছি। মুক্তচিন্তার মানুষগুলোকে ক্রমশ হত্যা, হুমকি, দেশ ত্যাগের প্রবনতায়। সভ্যতার বিচারে একটু লক্ষ্য করলে দেখতে পারবো যে মুক্তচিন্তার কারনে ইউরোপের রেনেঁসাস পূর্ববর্তী সময় ইতালিতে দার্শনিক ব্রনোদে আগুনে পুড়িয়ে যেমন মেরেছিল এই সময়ে এসে হুমায়ন আজাদের, অভিজিতের, দিপনের মত মুক্তমনাদের হত্যাকান্ড এটাই প্রমানিত করে যে, রেনেসাস হউক আর মুসলিম সাহিত্য সমাজের বুদ্দির মুক্তির আন্দোলনই হউক পরিবর্তন কিন্তু তেমন একটা হয়নি। বিশ্ব ব্যপি পুঁজিবাদের বিস্তার ও উত্থানের এই যুগে পুজিতন্ত্র বা পুজি ব্যবস্থা প্রতিক্রিয়াশীল ব্যবস্থা হিসাবে প্রতিষ্ঠিত হয়ে গেছে। পুজিবাদের সাথে ধর্মীয় সাম্প্রদায়িক ও প্রতিক্রিয়াশীলতার পারস্পরিক গভীর সম্পর্ক বিদ্যমান। তাই সম্পূর্ণ বিশ্বেই পুজিবাদকে অর্থাৎ সা¤্রাজ্যবাদকে টিকিয়ে রাখতে সকল রাষ্ট্রগুলোই ধর্মের আশ্রয় গ্রহন করেছে। তাদের শোষনের হাতিয়ার হিসাবে শাসকরাই ধর্মীয় মৌলবাদী চিন্তার বিস্তার ঘটিয়েছে, চিন্তার স্বাধীনতাকে হরন করেছে। তাই সমসাময়িক বিশ্বে ইসলাম ও মুসলমান তন্ত্রের প্রবল মাথাচড়া দিয়ে উঠবে আমরা লক্ষ্য করছি। মুসলিম দেশগুলো সা¤্রাজ্যবাদী আগ্রাসনের শিকার হয়ে ইসলামে মুক্তচিন্তার স্থান আছে কিনা এটা নিয়ে নানা প্রশ্ন দেখা দিচ্ছে। পক্ষান্তরে বিশেষত আমেরিকার টুইন টাওয়ার হামলা, ইরাক, আফগানিস্তানে আক্রমন, ক্রমশ মুসলিম দেশগুলোতে অভ্যন্তরীন নৈরাজ্য, পারস্পরিক বিচ্ছিন্নতা, মুসলমানদের আত্মসচেতনতা ও ইসলামীকরনের মৌলবাদী চিন্তাচেতনাকে বিসর্জন দিয়ে মুক্তচিন্তাকে নাস্তিক্যবাদের অপবাদ দিয়ে ক্রমশ মুসলিম সমাজ গভীর প্রগতির বিপরীত অবস্থানে করছে। বাংলাদেশ ও এই প্রবণতা থেকে বিছিন্ন নয়। ইসলামী চিন্তাবিদরা মনে করছে প্রগতিবাদ ও ইসলাম একসাথে চলতে পারে না। যারা প্রগতির কথা বলছে তারা নাস্তিক। ধর্মকে মর্যাদাপূর্ণ স্থানে রেখে মুক্তচিন্তার, প্রগতিচর্চার সুযোগ রয়েছে তা ইসলামের হেফাজত কারীরা সেটাকে সমর্থন করতে নারাজ। তারা সর্বত্র ইসলামী করনসহ শরিয়ত ও ইসলামী শাসন ব্যবস্থার আদলে কট্টর মৌলবাদী শক্তিকে প্রতিষ্ঠিত করার স্বপ্নে সর্বক্ষন মসগুল রয়েছে এবং বিভিন্নভাবে ধর্মীয় সন্ত্রাসবাদকে (আলকায়দা, আই,এস. ইত্যাদি) সমর্থন দিয়ে যাচ্ছে প্রতিনিয়ত যেটি কিনা মূল ইসলামই সমর্থন করেনা। এই ইসলামী স¤্রাজ্যবাদী আগ্রাসনের মূল শক্তির উৎস বিশ্বমোড়ল রাষ্ট্র নামে খ্যত মার্কিন যুক্তরাষ্ট্র ও মিত্র তার রাষ্ট্রসমূহ। যারা কিনা ইসলামকে বিনাস/ধ্বংস করার ষড়যন্ত্রে সর্বদা সক্রিয়।\nপরিশিষ্ট: মুক্তচিন্তা আন্দোলনের সুদীর্ঘ ইতিহাস পর্যালোচনা করলে দেখা যায় সভ্যতার ক্রমবিকাশে মুক্তচিন্তাচর্চার কোন বিকল্প নাই। সেই ক্ষেত্রে বাংলাদেশে মুক্তবুদ্দি, মুক্তচিন্তাচর্চার অন্যতম এবং বিকাশমান ক্ষেত্রে বলা যায়। এই চর্চাবৃত্তির ফসল বর্তমান বাংলাদেশের মুক্তিযুদ্ধের সপক্ষ শক্তির উত্থান এবং মুক্তচিন্তাচর্চার আরেক মহানায়ক জাতির জনক বঙ্গবন্ধু শেখ মজিবুর রহমানের সযোগ্য কন্যা জননেত্রী শেখ হাসিনা বাংলাদেশের রাষ্ট্র ক্ষমতায়। শেখ হাসিনার নেতৃত্বে এগিয়ে যাচ্ছে বাংলাদেশ। চিন্তা চেতনায় বঙ্গবন্ধুর আদর্শ, আপোশহীন নেতৃত্ব শেখ হাসিনার রাষ্ট্রনায়ক ব্যক্তিত্বকে করেছে আরো সমৃদ্ধ ও উজ্জ্বল। মুসলিম সংখ্যাগরিষ্ঠ রাষ্ট্র পরিচালনায় এমন অসাম্প্রদায়িক চেতনা সত্যিই বিশ্ব মোড়লদের হৃদয় কাঁপিয়ে দিয়েছে। মুখে মিষ্টি মধুর বুলি আতলালেও তলে তলে ঠিকই বিনষ্ঠ কার্যক্রম পরিচালনা করছে প্রতিনিয়ত প্রতিক্রিয়াশীর বিভিন্ন জঙ্গী ও সাম্প্রদায়িক শক্তিগুলোকে পৃষ্টপোষকতা করে। যত ষড়যন্ত্রই হউক না কেন কোন অপশক্তিই টলাতে পারবে না বাঙ্গালিকে। একবার যখন মাথা উচু করে দাঁড়িয়েছে বাংলাদেশ ও বাঙ্গালি, কার ক্ষমতা রুখে এই অগ্রগতি,। অতন্ত্রপ্রহরীর মত পাহারার আছে বাঙ্গালি সংস্কৃতি।\nবাঙ্গালিরার যখন এগিয়ে যাচ্ছে শিক্ষা, সংস্কৃতি ও অর্থনৈতিতে ঠিক সেই মুহুর্তে অনেকে মুক্তচিন্তার নামে, চিন্তার স্বাধীনতার নামে, ব্যক্তি স্বাধীনতার নামে, উশৃঙ্খল আচরন করছে। প্রশ্নবিদ্ধ করছে মুক্তচিন্তাচর্চাকে। আর এই সুযোগটি গ্রহন করছে ধর্মীয় মৌলবাদীরা। তারা গড়পরতা সকল প্রগতিশীল লেখক সমাজকে নাস্তিক্যবাদের লেজুর বৃত্তির সহায়ক বলে অপবাদ দিচ্ছে। তার ফলে যারা সৃজনশীল মুক্তচিন্তার লেখক তারাও এই অপবাদ থেকে রেহাই পাচ্ছে না। কিন্তু মুক্তচিন্তাচর্চা মূলত সমাজকে অজ্ঞতা, কুসংস্কার, গোঁড়ামী ও কুপমন্ডুতার অন্ধকার গহবর থেকে মুক্ত হতে সহায়তা করে। মুক্তচিন্তাই মুক্ত করবে মানুষকে, তৈরী করতে আত্মমর্যাদাসম্পূর্ণ জাতিতে। যা কিনা জ্ঞানে, গুনে, সাহিত্য ও সংস্কৃতি সমৃদ্ধ।\nমাননীয় প্রধান মন্ত্রীর মুক্তচিন্তাচর্চার উপর দেওয়া ১লা বৈশাখের (১৪২০ বঙ্গাদ্দ) বক্তব্যকে ব্যাখ্যা করতেই মুক্তচিন্তার আদি অন্ত আলোচনা করা। সর্বশেষে আবারও উল্লেখ করা প্রয়োজন যে প্রধান মন্ত্রী মুক্তচিন্তাচর্চাকে বিষদগার করেন নি, মুক্তচিন্তার নাম করে যারা ধর্মীয় উন্মদনাকে উসকে দিতে চাচ্ছে তাদেরকে সতর্ক করে দিয়েছেন।\nসহযোগিতা ও তথ্যসূত্র:\n১। কাজী আবদুল ওদুদ রচনাবলী\n২। নির্বাচিত প্রবন্ধ আবুল ফজল\n৩। ভারত বর্ষের সাংস্কৃতিক আন্দোলন ও আমাদের কর্তব্য- শিবদাস ঘোষ।\n৪। ড. কাজী সাইফুদ্দীন থিসিস ও গভেষণার রূপরেখা।\n৫। উইকিপিডিয়া (Wikipidia)\n৬। গুগোল (Google)


বিএনপি সারা দুনিয়ায় দেশের বিরুদ্ধে অপপ্রচার চালাচ্ছে ॥ তথ্যমন্ত্রী – bdNewsClub\nস্টাফ রিপোর্টার, সিলেট অফিস ॥ তথ্য ও সম্প্রচারমন্ত্রী ড. হাছান মাহমুদ বলেছেন, বিএনপি সারা দুনিয়ায় দেশের বিরুদ্ধে নানা অপপ্রচার চালাচ্ছে এবং লবিস্ট নিয়োগ করেছে। দেশের রফতানি ও উন্নয়ন যাতে বাধাগ্রস্ত হয় এবং দেশের সুনাম যাতে ক্ষুণ্ণ হয়, সে জন্য বহির্বিশ্বে কাজ করছে তারা। যারা পয়সা খরচ করে বহির্বিশ্বে দেশের বিরুদ্ধে অপপ্রচার চালায়, তাদেরকে দেশদ্রোহী বলেও উল্লেখ করেন তিনি।\nশুক্রবার দুপুরে সিলেট সার্কিট হাউজে জেলা ও মহানগর আওয়ামী লীগের নেতৃবৃন্দের সঙ্গে মতবিনিময় সভায় মন্ত্রী এসব কথা বলেন। বিএনপি মহাসচিবের সমালোচনা করে তথ্যমন্ত্রী বলেন, মির্জা ফখরুল ইসলাম বিভিন্ন ডিপার্টমেন্টে চিঠি লিখেছেন বাংলাদেশকে সাহায্য না দেয়ার জন্য ও সাহায্য পুনর্মূল্যায়নের জন্য। একটি দলের মহাসচিব কীভাবে এটা পারেন, বলেও তিনি প্রশ্ন রাখেন। তিনি বলেন, শেখ হাসিনার সাফল্যের কারণে দেশের মানুষ খুশি হলেও বিএনপি-জামায়াত তাদের রাজনৈতিক ভবিষ্যত নিয়ে শঙ্কিত। যে কারণে তারা এখন ষড়যন্ত্রের পথ বেছে নিয়েছে। দলের তরুণ নেতাকর্মীদের উদ্দেশে ড. হাছান মাহমুদ বলেন, শেখ হাসিনার সাফল্যের ভাগিদার দেশের জনগণ। কিন্তু এই সাফল্য তরুণ নেতাকর্মীদের ঔদ্ধত্যপূর্ণ আচরণে মাঝে মাঝে ম্লান হয়ে যায়। এ সময় তিনি তরুণ নেতাকর্মীদেরকে ক্ষমতায় থাকাকালীন আরও বিনয়ী হওয়ার পরামর্শ দেন।\nতথ্যমন্ত্রী বলেন, দেশে যে এত উন্নয়ন হচ্ছে, সেটি বেশি বেশি করে প্রচার করতে হবে। শুধু সেলফি তুলে ফেসবুকে দিলে হবে না। দেশের সাড়ে ৮ কোটি মানুষ এখন ফেসবুক ব্যবহার করে। গাড়িতে, বাসে, ট্রেনে এমনকি বাথরুমে বসেও ফেসবুক দেখে। সুতরাং আমাদের এই মাধ্যমটাকে কাজে লাগাতে হবে। দেশবিরোধী বা সরকারবিরোধী পক্ষ ফেসবুকে অপপ্রচার চালালে আমাদের উচিত সেগুলোকে মিথ্যা হিসেবে সবার সামনে তুলে ধরা। মন্ত্রী আরও বলেন, আমি আমাদের দলের নেতাকর্মীদের বলব- বিএনপি বুঝতে পারছে যে জনগণ তাদের কাছ থেকে সরে গেছে। তাই সরকারের বিরুদ্ধে নানাভাবে অপপ্রচার চালাচ্ছে। অপপ্রচারের জন্য সামাজিক যোগাযোগ মাধ্যম ব্যবহার করছে। তাই আমাদের নেতাকর্মীদের উচিত, সামাজিক যোগাযোগ মাধ্যম ফেসবুক ব্যবহার করে সেগুলোকে মিথ্যা প্রমাণ করা এবং সরকারের উন্নয়ন বেশি বেশি করে ফেসবুকে তুলে ধরা।\nতিনি বলেন, দেশের উন্নয়নে মানুষ খুশি, কিন্তু বিএনপি অসন্তুষ্ট। প্রধানমন্ত্রী শেখ হাসিনার নেতৃত্বে দেশ যখন এগিয়ে যাচ্ছে, বিএনপি তখন দেশের বিরুদ্ধে সারা দুনিয়ায় অপপ্রচার চালাচ্ছে। দেশের রফতানি-উন্নয়ন ও দেশের সুনাম যাতে ক্ষুণ্ণ হয়, সে জন্য টাকা-পয়সা খরচ করে অপ্রচার চালাচ্ছে বিএনপি। দলটির মহাসচিব মির্জা ফখরুল ইসলাম আলমগীর একজন শিক্ষিত মানুষ হয়ে অশিক্ষিতের মতো কথা বলেন। বিএনপি ‘না’ রোগে আক্রান্ত হয়ে গেছে। সব কিছুতে তাদের না। এ অবস্থান থেকে তাদের সরে আসতে হবে। এ সময় উপস্থিত ছিলেন সিলেট জেলা আওয়ামী লীগের ভারপ্রাপ্ত সভাপতি সাবেক সাংসদ শফিকুর রহমান চৌধুরী, সিলেট মহানগর আওয়ামী লীগের সভাপতি বীর মুক্তিযোদ্ধা মাসুক উদ্দিন আহমদ, সাধারণ সম্পাদক অধ্যাপক জাকির হোসেন ও জেলা আওয়ামী লীগের সাধারণ সম্পাদক এ্যাডভোকেট নাসির উদ্দিন খানসহ সিলেট আওয়ামী লীগের শীর্ষ নেতৃবৃন্দ। এর পর তথ্য ও সম্প্রচারমন্ত্রী ড. হাছান মাহমুদ দুপুর ১২টায় বাংলাদেশ বেতার সিলেট কেন্দ্রের উন্নয়ন কাজ পরিদর্শন করেন। এ সময় বাংলাদেশ বেতার সিলেট কেন্দ্র সকল সমস্যা দ্রুত সমাধানের আশ্বাস দেন মন্ত্রী।\nসামনে কঠিন ২ সপ্তাহ ॥ নিয়ন্ত্রণের বাইরে করোনা


সহায়তা পাচ্ছে ফেনীর ক্ষতিগ্রস্ত কৃষকরা সহায়তা পাচ্ছে ফেনীর ক্ষতিগ্রস্ত কৃষকরা – krishinews24bd\nঅন্যান্য খবর, কৃষি অর্থনীতি, কৃষি সংবাদ, জলবায়ু ও পরিবেশ, প্রচ্ছদ, মাটির বিজ্ঞান, সারাদেশ\nফেনীতে বিএডিসির ভেজাল বীজ কিনে বিপাকে হাজারো কৃষক’ শিরোনামে গত ২৯ আগস্ট সংবাদ প্রকাশের পর টনক নড়েছে কৃষি বিভাগের। পরিদর্শন করা হয়েছে মাঠ, উদ্যোগ নেওয়া হয়েছে ক্ষতিগ্রস্ত কৃষকদের সহায়তা দেওয়ার।\nদাগনভূঞা উপজেলা কৃষি কর্মকর্তা মো. রাফিউল ইসলাম রাসেল জানান, গত শুক্রবার (৪ সেপ্টেম্বর) সকালে মহাপরিচালক দাগনভূঞা উপজেলার জায়লস্কর ইউনিয়নে রোপা আমনের মাঠ পরিদর্শন করেন। এসময় তিনি কৃষকদের সঙ্গে মতবিনিময় করে সংশ্লিষ্ট কর্মকর্তাদের প্রয়োজনীয় নির্দেশনা দেন।\nচলমান করোনা পরিস্থিতিতে খাদ্যনিরাপত্তা নিশ্চিত করতে কৃষকরা যেন কোনো সমস্যায় না পড়েন সেদিকে সজাগ থাকতে সবার প্রতি অনুরোধ জানান।\nজেলা কৃষি সম্প্রসারণ কর্মকর্তা মো. তোফায়েল আহম্মেদ চৌধুরী জানান, বাংলাদেশ কৃষি উন্নয়ন করপোরেশন (বিএডিসি) থেকে বীজ কিনে ফেনীর কিছু কৃষক ক্ষতিগ্রস্ত হয়েছেন।\nক্ষতিগ্রস্ত কৃষকদের জমি পরিদর্শন করে তাদের তালিকা প্রণয়ন করা হয়েছে। কৃষকের ক্ষতি পুষিয়ে আনতে দ্রুত তাদের কৃষি সম্প্রসারণ বিভাগ থেকে ধানের বীজ সরবরাহ করা হবে। এছাড়া জমি প্রস্তুত করার জন্য তাদের নগদ সহায়তা দেওয়া হবে।


পুলিশকে মানুষের আস্থা ও বিশ্বাসের জায়গায় নিয়ে যেতে চাই: ড. মোহাম্মদ জাবেদ পাটোয়ারী - RED TIMES\nপুলিশকে মানুষের আস্থা ও বিশ্বাসের জায়গায় নিয়ে যেতে চাই: ড. মোহাম্মদ জাবেদ পাটোয়ারী\nপ্রকাশিত: ৮:২৯ অপরাহ্ণ, জানুয়ারি ২৫, ২০২০\nবাংলাদেশ পুলিশের মহা-পরিদর্শক (আইজিপি) ড. মোহাম্মদ জাবেদ পাটোয়ারী বলেছেন, পুলিশ চায় মানুষকে সেবা দিতে, মানুষকে সাহায্য করতে। পুলিশকে মানুষের আস্থা ও বিশ্বাসের জায়গায় নিয়ে যেতে চাই। সেই প্রচেষ্টাই অব্যাহত আছে। পুলিশের ৯৯৯ সেবার মাধ্যমে গত দুই বছরে দুই কোটি মানুষের কাছ থেকে সাহায্যের আবেদন পেয়েছি। এর মধ্যে আমরা প্রায় অর্ধ কোটি মানুষের কাছে সাহায্য পৌছে দিতে পেরেছি।\nশনিবার (২৫ জানুয়ারি) সন্ধ্যায় মৌলভীবাজার পুলিশ লাইন্স এ জেলা পুলিশের বার্ষিক ক্রিড়া প্রতিযোগীতার পুরস্কার বিতরণী অনুষ্ঠানে প্রধান অতিথির বক্তব্যে এসব কথা বলেন তিনি ।\nএ সময় তিনি দর্শকদের উদ্দেশ্যে প্রশ্ন রেখে বলেন আগের চেয়ে এখন মানুষ ভাল সেবা পাচ্ছে কি না?। হ্যাঁ সুচক উত্তর পেয়ে তিনি বলেন, আমরা পুলিশ আপনাদেরই সন্তান, স্বজন। আমরা অন্য গ্রহ থেকে আসি নি। পুলিশ মাদকের বিরুদ্ধে জিরো ট্রলারেন্স ঘোষণা করেছে। এমনকি কোন পুলিশ সদস্যও যদি মাদকের সাথে জড়িত থাকলে, কঠোর ব্যবস্থা নেয়া হবে। আপনাদের পুলিশ হতে চাই, জনগণের পুলিশ হতে চাই।\nজেলা পুলিশ সুপার ফারুক আহমেদের সভাপতিত্বে অনুষ্ঠানে পুলিশের উর্দ্ধতন কর্মকর্তা, রাজনৈতিক নেতৃবৃন্দ, সাংবাদিক সহ বিভিন্ন শ্রেনী পেশার মানুষ উপস্থিত ছিলেন।\nবার্ষিক ক্রিড়া অনুষ্ঠানে পুলিশ সদস্য ছাড়াও আমন্ত্রিত অতিথিরা বিভিন্ন খেলায় অংশ গ্রহন করেন। পুলিশ সুপার ফারুক আহমেদ পি,পি,এম,(বার)এর সভাপতিত্বে পুরস্কার বিতরণী অনুষ্ঠানে বিশেষ অতিথি ছিলেন সিলেট রেঞ্জের ডেপুটি ইন্সপেক্টর জেনারেল মো. কামরুল আহসান বিপিএম, সিলেট মহানগর পুলিশ কমিশনার গোলাম কিবরিয়া,অতিক্তি জেলা প্রশাসক (সার্বিক) মল্লিকা দে । খেলা শেষে বিজয়ীদের মধ্যে পুরস্কার বিতরণ করেন অতিথিবৃন্দ।


Army Jawan stands firm in snow storm in Kashmir: ভয়ঙ্কর তুষারঝড়ের মধ্যে দাঁড়িয়েই সীমান্ত রক্ষা ! ভারতীয় সেনার ভিডিও ভাইরাল – News18 Bangla\nArmy Jawan Viral Video: ভয়ঙ্কর তুষারঝড়ের মধ্যে দাঁড়িয়েই সীমান্ত রক্ষা ! ভারতীয় সেনার ভিডিও ভাইরাল\nArmy Jawan stands firm in snow storm in Kashmir: ইচ্ছে করলেই হয়তো আমরা রেস্তোরাঁয় গিয়ে, বন্ধুদের সঙ্গে বেড়াতে গিয়ে কিংবা বাড়িতে বসেই বিশ্রাম নিতে পারি ৷ কিন্তু সেনা জওয়ানদের কাছে সেই সব বিকল্প নেই ৷ ঝড়, জল, বৃষ্টি- সবরকম আবহাওয়া এবং সব কঠিন পরিস্থিতিতেই দেশের সীমান্ত প্রহরায় ব্যস্ত তাঁরা ৷\nLast Updated : January 10, 2022, 11:45 IST\nনয়াদিল্লি: সামান্য ঠান্ডা পড়লেই আমরা কেমন করতে থাকি ৷ একবার ভাবুন তো, যারা এই প্রবল শীতে প্রচণ্ড তুষারপাতের মধ্যেই সীমান্তে দিন-রাত পাহারা দিচ্ছেন, তাঁদের জীবনটা কেমন ৷ প্রতিদিন কোনও একই কাজ করতে কারোরই ভালো লাগে না (Army Jawan stands firm in snow storm in Kashmir) ৷ ইচ্ছে করলেই হয়তো আমরা রেস্তোরাঁয় গিয়ে, বন্ধুদের সঙ্গে বেড়াতে গিয়ে কিংবা বাড়িতে বসেই বিশ্রাম নিতে পারি ৷ কিন্তু সেনা জওয়ানদের কাছে সেই সব বিকল্প নেই ৷ ঝড়, জল, বৃষ্টি- সবরকম আবহাওয়া এবং সব কঠিন পরিস্থিতিতেই দেশের সীমান্ত প্রহরায় ব্যস্ত তাঁরা ৷ সম্প্রতি এমনই একটি ভিডিও ভাইরাল (Viral Video) হয়েছে, যা দেখলে ওই জওয়ানকে স্যালুট করা ছাড়া আর কোনও কিছুই করতে ইচ্ছে করবে না আপনার ৷\nভিডিওয়ে দেখা যাচ্ছে প্রচণ্ড তুষারঝড় চলছে ৷ বরফ উড়ে আসছে সব দিক থেকেই ৷ একেবারে ‘এক্সট্রিম কন্ডিশন’ যাকে বলে ৷ আর ওই অবস্থাতেই বন্দুক হাতে দাঁড়িয়ে এক ভারতীয় সেনা জওয়ান ৷ তাঁর পা অর্ধেকের বেশি ঢুকে গিয়েছে বরফের মধ্যে ৷ তবু তাঁকে হেলানো যাচ্ছে না ৷ অনেক কঠিন পরিস্থিতিতেও বন্দুক হাতে ঠায়ে দাঁড়িয়ে তিনি ৷ নিজের ডিউটি ভালোমতোই পালন করছেন ৷\nNo easy hope or lies Shall bring us to our goal, But iron sacrifice Of body, will, and soul. There is but one task for all One life for each to give Who stands if Freedom fall? pic.twitter.com/X3p3nxjxqE\nআরও পড়ুন-শিখ ট্যাক্সি ড্রাইভারকে নিউইয়র্কের রাস্তায় নির্মমভাবে প্রহার ! ঘটনার তীব্র নিন্দা\nপ্রতিরক্ষা মন্ত্রকের উধমপুর জনসংযোগ আধিকারিক তাঁর অফিশিয়াল ট্যুইটার হ্যান্ডল থেকে ভিডিওটি ট্যুইট করেছেন। লিখেছেন, ‘আমরা আমাদের লক্ষ্যে সহজে পৌঁছতে পারি না কিন্তু দৃঢ় ইচ্ছাশক্তি এবং ত্যাগের মাধ্যমে আমরা আমাদের লক্ষ্যে পৌঁছাতে পারি। সবার একটাই জীবন আছে কিন্তু দেশে পরাধীনতা এলে পাশে কে দাঁড়ায়?”\nFirst published: January 10, 2022, 11:36 IST\nTags: Indian Army, Viral Video


অসুস্থতা এবং অন্যান্য সমস্যার জন্য কীভাবে একটি কুকুরটিকে একটি বড়ি\nবিয়ে করার আগে জেনে নিন কিছু জরুরি মাসআলা :: ডাক্তার জাকির নায়েক\nআমাদের চার পায়ের বন্ধুরা মানুষ যতবারই অসুস্থ হয় এবং একই রোগে আক্রান্ত হয়। প্রায়শই, মালিকরা তাদের পোষা প্রাণীর গ্যাস্ট্রোইনটেস্টাইনাল ট্র্যাক্টের চিকিত্সা করার জন্য, অ্যান্থেলিমিন্টিক থেরাপি পরিচালনা করার বা বাড়তি ঘাবড়ে যাওয়ার ক্ষেত্রে শ্বাসকষ্ট দেওয়ার সুযোগ পান, উদাহরণস্বরূপ, জায়গা থেকে অন্য জায়গায় যাওয়ার কারণে। তবে পোষা প্রাণী চিকিত্সার প্রয়োজনীয়তা বুঝতে পারে না এবং তার নিজের ইচ্ছার medicষধ গ্রহণ করবে না। এই ক্ষেত্রে কী করবেন এবং কীভাবে কুকুরটিকে ওষুধ গিলতে হবে?\nবদহজমের চিকিত্সা করা\n> এইচডি আইডি = "শিরোনাম -১"> কৃমি চিকিত্সা\nদুই সপ্তাহ বয়সী একটি কুকুরছানা অবশ্যই অ্যানথেলিমিন্টিক চিকিত্সা করাতে হবে। ড্রাগের পছন্দটি আপনার পশুচিকিত্সকের সাথে একসাথে সিদ্ধান্ত নিতে হবে। যদি এটি সম্ভব না হয় তবে নিজে ওষুধটি ফার্মাসিতে কিনুন এবং এর জন্য নির্দেশাবলী সাবধানতার সাথে পড়ুন। সঠিক ডোজটি বজায় রাখা খুব গুরুত্বপূর্ণ এবং এর জন্য আপনাকে পশুর ওজন জানতে হবে\nসাধারণত একটি পুরো ট্যাবলেট 10 কিলো বা তার বেশি ওজনের একটি কুকুরকে দেওয়া হয়। যদি কুকুরটির ওজন5কেজি হয় তবে এটি অবশ্যই2কেজি, দুটি অংশে বিভক্ত হতে হবে তবে4অংশে বিভক্ত হবে। এখন সবচেয়ে গুরুত্বপূর্ণ মুহূর্ত: কীভাবে আপনার কুকুরটিকে কীটসের জন্য বড়ি দিন?\nএখানে একটি উপায়\nওষুধের যদি নিরপেক্ষ স্বাদ এবং গন্ধ থাকে তবে এর থেকে সহজ আর কিছুই নেই: কেবল এটি গুঁড়োতে পিষে এবং খাবারে মিশ্রিত করুন;\nপোষা প্রাণীটিকে এভাবে প্রতারিত করতে ব্যর্থ, তারপরে সহকারীটির সাথে একসাথে কাজ করুন। তিনি প্রাণীটিকে ঠিক করেন যাতে পালাতে না পারে: কুকুরছানাটিকে বুকে চেপে ধরে রাখাই ভাল। আপনাকে এক হাতের তর্জনী এবং থাম্বের মধ্যে পিলটি গ্রাস করতে হবে এবং অন্যটির সাথে কুকুরটিকে ধাঁধা দিয়ে ধরে আবার পেছন দিকে কাত করুন যাতে চোয়ালটি খানিকটা খোলে;\nআপনার কুকুরটিকে কীট বড়ি দেওয়ার সঠিক উপায় কী? হাতের নিখরচায় আঙুলের সাহায্যে, যার মধ্যে পিলটি ক্ল্যাম্প করা হয়, জিহ্বার গোড়ায় টিপুন এবং দ্রুত চলাচল করে ড্রাগটিকে গলার গভীরে ঠেলাও। আপনার কুকুরের ঘাড়ে এটি গিলে ফেলার জন্য এবং এটি ভাল আচরণের জন্য প্রশংসা করুন। তাকে সুস্বাদু কিছু দিন\nআপনার কুকুরের কীট বড়িগুলি কতবার দেওয়া উচিত? পশুচিকিত্সক আপনাকে বারবার অ্যান্থেলিমিন্টিক থেরাপির প্রয়োজনীয়তা সম্পর্কে সতর্ক করবে এবং যদি আপনি নিজে ওষুধটি কিনে থাকেন তবে নির্দেশিকাগুলিতে এই সম্পর্কে তথ্য সন্ধান করুন\nএকটি নিয়ম হিসাবে, প্রতিকারের 1-2 ডোজগুলি কীট থেকে মুক্তি পাওয়ার জন্য যথেষ্ট।\nহজম বিরূপ চিকিত্সা\nঅল্প বয়স্ক কুকুরগুলি অত্যন্ত সক্রিয় এবং অনুসন্ধানী এবং তারা বাচ্চাদের মতো সমস্ত কিছুর স্বাদ নিতেও পছন্দ করে। অতএব, তাদের প্রায়শই পেটে বদহজম এবং ব্যথা হয়। অনেক মালিকরা চিন্তিত এবং আগ্রহী, আপনি পারেনআপনার প্রিয় কুকুরটিকে দিতে হবে কিনা\nবড়ি নেই? এই ড্রাগটি একটি মায়োট্রপিক অ্যান্টিস্পাসমোডিক। এটি অভ্যন্তরীণ অঙ্গগুলির মসৃণ পেশীগুলির স্বনকে হ্রাস করে এবং রক্তনালীগুলি dilates, তদতিরিক্ত, ব্যথা হ্রাস করে। No-shpu কোনও কুকুরকে urolithiasis, সিস্টাইটিস, অন্ত্রের কোলিকের আক্রমণ সহ দেওয়া যেতে পারে। ভর্তির জন্য ইঙ্গিতগুলি হ'ল কোষ্ঠকাঠিন্য, প্রোকিটাইটিস, টেনসেমাস, স্পাস্টিক কোলাইটিস, আলসার ইত্যাদি Even ডোজটি নিম্নরূপ: পশুর ওজনের 10 কেজি প্রতি 40 মিলিগ্রামের 1 ট্যাবলেট। আপনার কুকুরটিকে কীভাবে একটি বড়ি দেওয়া উচিত?\nআপনি উপরের পদ্ধতিটি ব্যবহার করতে পারেন। যদি কুকুরটি খুব ভাল মেজাজে না থাকে এবং তার আঙ্গুলটি কামড়ানোর চেষ্টা করে, আপনি তার গালে আপনার হাত টিপতে হবে - যেখানে চোয়ালগুলি যোগ দেয় in এটি আপনাকে আপনার গালের ত্বককে আপনার দাঁতগুলির মধ্যে কিছুটা চাপ দিতে দেয় এবং এর ফলে আপনার মুখের তাত্ক্ষণিক বন্ধ হওয়া এবং আপনার হাতের কামড় রোধ করে। এই মুহুর্তে, আপনার অন্য হাত দিয়ে আপনার গলা থেকে একটি বড়ি ছুড়তে হবে এবং প্রাণীটিকে গিলে ফেলতে হবে\nএমন হয় যে গেমের সময় প্রাণীগুলি বড়ি খায়। যদি আপনার পোষা প্রাণীটি ফ্লাইতে কোনও ট্রিট ধরতে ব্যবহার করা হয়, তবে আপনি ট্যাবলেটটি কাঁচা মাংস, চিজের টুকরো বা মাখনে আড়াল করতে পারেন। প্রথমে কুকুরের সাথে খেলতে চেষ্টা করুন এবং ওষুধ ছাড়াই তাকে কয়েক টুকরো ট্রিট খাওয়াতে হবে এবং তারপরেই তার মধ্যে ড্রাগের বড়ি putুকিয়ে দিন। যদি আপনার পোষা প্রাণীর আলগা মল থাকে, তবে প্রশ্ন উঠেছে: ডায়রিয়ার জন্য একটি কুকুরকে কী বড়ি দেওয়া যেতে পারে? এক্ষেত্রে লোপারামাইড , অ্যাক্টিভেটেড কার্বন, লেভোম্যাসিটিন , এন্টারোফুরিল , ফুরাজোলিডোন । এখানে, প্রাণীর ওজন অনুসারে ডোজ গণনা করাও প্রয়োজনীয়।2কিলোগ্রাম ওজনের একটি কুকুরছানাটি 1/6 লোপেরামাইড দিনে3বার দেখানো হয়\nএকই জিনিস অন্যান্য ওষুধের ক্ষেত্রেও প্রযোজ্য। সাধারণভাবে, ডোজটি অ্যান্থেলিমিন্টিক ড্রাগ এবং নো-স্পা এর ক্ষেত্রে একই। যদি কুকুরটি বড় হয় এবং ওজন প্রায় 25 কেজি হয় তবে আপনি একটি পুরো ক্যাপসুল enterofuril সাথে সাথে এবং তারপরে দিনের মধ্যে অন্য একটি দিতে পারেন। ডিমের সাদা অংশে সক্রিয় কাঠকয়লা নাড়াচাড়া করা এবং ডায়রিয়ার বিরুদ্ধে সিরিঞ্জের মাধ্যমে প্রাণীটি দেওয়া ভাল। কিভাবে, আমরা নীচে লিখতে হবে। প্রোটিনে ওষুধের দুটি ট্যাবলেট নাড়ান এবং সকালে খালি পেটে 1.5 কিউবিক মিটার2কিলোগ্রাম ওজনের কুকুরছানাটিকে দিন\nযদি আপনার পোষা প্রাণী বিভিন্ন পরিস্থিতিতে নার্ভাস থাকে: পরিবহণের শিং, একটি পাঞ্চার শব্দ, বিমানের ইঞ্জিনের শিং এবং অন্যান্য বাহ্যিক উদ্দীপনা সহ, আপনাকে তাকে সহায়তা এবং সহায়তা সরবরাহ করতে হবে\nআপনি যদি কোনও ছুটিতে আপনার পোষা প্রাণীর সাথে বাড়ি ছেড়ে চলে যাওয়ার পরিকল্পনা করছেন বা আপনার দীর্ঘ ভ্রমণ রয়েছে, আপনার আগে থেকেই যত্ন নেওয়া উচিত যে তিনি নার্ভাস নন, কাঁপেন না এবং লুকোনোর আশ্রয় খুঁজে বের করার চেষ্টা করবেন না। অনেক মালিক আগ্রহী: একটি কুকুর ভ্যালরিয়ান ট্যাবলেট দেওয়া সম্ভব? আপনি পারেন, কিন্তু ঘুমাতে পারেনএটি বিশেষজ্ঞের সাথে পরামর্শ করা প্রয়োজন\nউদ্বেগকে উত্সাহিত করার কারণের ভিত্তিতে কেবলমাত্র তিনিই প্রাণীর প্রতি একটি বিশেষ অভিজাত লিখতে সক্ষম হবেন\nভ্যালিরিয়ান সঠিকভাবে দেওয়া খুব গুরুত্বপূর্ণ, কারণ এই ড্রাগটি সাধারণত বছরে দু'বার দুই মাসের কোর্স দিয়ে চিকিত্সা করা হয়। 10 কেজি পর্যন্ত ওজনের একটি পোষ্যকে 1 টি বড়ি দেওয়া হয়, 10-10 কেজি ওজনের গড় কুকুরটি2এবং একবারে একটি বড় কুকুর এবং3টি বড়ি দেওয়া যেতে পারে\nসমস্ত পোষা প্রাণী নিজেই ওষুধটি গ্রাস করতে পারে না, যখন আপনি পর পর দু'টি ট্যাবলেট গলার নীচে চাপেন তখন তাদের জন্য আরও বেশি বেদনাদায়ক। এক্ষেত্রে কী করবেন? এগুলি জলে দ্রবীভূত করুন এবং তরলটি একটি সিরিঞ্জের মধ্যে টানুন\nসহায়ক সহ একসাথে পোষ্য ঠিক করুন। একদিকে কুকুরের চোয়ালকে খুব শক্ত করে আঁকড়ে ধরবেন না এবং অন্যটির সাথে গালের ত্বককে বিপরীত দিক থেকে বাহিরের দিকে টানুন;\nএই ফানেল-আকৃতির গর্তের মধ্যে এবং দাঁতগুলির মধ্যে গর্তে toোকার চেষ্টা করে আপনাকে সিরিঞ্জ sertোকানো দরকার। স্বাভাবিকভাবেই, সিরিঞ্জ থেকে সুইটি সরান;\nসিরিঞ্জের সম্পূর্ণ সামগ্রী একবারে বের করার চেষ্টা করবেন না, অন্যথায় প্রাণীটি শ্বাসরোধ করতে পারে। কুকুরটিকে এটি গ্রাস করার অনুমতি দিয়ে ধীরে ধীরে medicationষধগুলি আটকান\nতবে, প্রাণীটি মুখের ফেনা শুরু করলে চিকিত্সার এই পদ্ধতিটি কার্যকর হবে না। এই প্রতিক্রিয়াটি অনেক তেতো-স্বাদযুক্ত ওষুধের সাথে পরিলক্ষিত হয়, তাই কুকুরটি বড়িটি খাওয়া পছন্দ করে, অর্থাৎ এটি ট্রিট দিয়ে গিলে যায়, বা আপনি এটি আপনার আঙুল দিয়ে গলাতে চাপান\nপ্রয়োজন হিসাবে প্রায়শই ওষুধ দিন এবং ইচ্ছামত চিকিত্সা চলাকালীন কখনও বাধা দিন না আপনার পোষা প্রাণীর ধৈর্য এবং স্বাস্থ্য!\nমেয়েদের সামনে গেলে কথা বলতে ভয় পান ? -নিয়ে নিন সমাধান -আজকের পর থেকে আর ভয় পাবেন না - সহজ উপায় দেখুন\nপূর্ববর্তী পোস্ট সুস্বাদু সসেজ তৈরির পদ্ধতি। ফ্রাইপ্যানে কুপাতি রান্না করা শিখছি\nনেক্সট পোস্ট গর্ভাবস্থায় নাজোনেক্স: কখন এবং কীভাবে ড্রাগ ব্যবহার করা যেতে পারে?\nমানুষের মধ্যে দাঁতগুলির প্রথম সেটটি অস্থায়ী এবং একে দুধ বলা হয়। এই কিটের পরিষেবা জীবন, যখন সম্পূর্ণরূপে গঠিত হয়, তুলনামূলকভাবে স্বল্প। শৈশবে ...\nসবুজ সরোরেল এবং ডিমের স্যুপ: কীভাবে সুস্বাদু এবং দ্রুত রান্না করা যায়রান্না সুস্বাদু\nগর্ভবতী মহিলারা কি হিবিস্কাস চা পান করতে পারেন?আমি মা!\nক্ষুধা দমনকারী: কী নির্বাচন করবেন?খেলাধুলা এবং স্বাস্থ্য\nক্রোকেট কম্বল: কীভাবে কোনও থ্রেড চয়ন করবেন, বোনা প্যাটার্ন এবং রঙ colorহাতে তৈরি


ছবি গ্যালারি, প্রধান খবর, ফিচার, ব্রেকিং নিউজ\nFriday, September 21st, 2018 12:23:52 am\nএসবিসি রিপোর্ট : আজ শুক্রবার পবিত্র আশুরা। কারবালার শোকাবহ ঘটনাবহুল এ দিনটি মুসলমানদের কাছে ধর্মীয়ভাবে বিশেষ তাৎপর্যপূর্ণ। ত্যাগ ও শোকের প্রতীকের পাশাপাশি বিশেষ পবিত্র দিবস হিসেবে দিনটি পালন করা হয় মুসলিম বিশ্বে। বাংলাদেশেও আজ যথাযোগ্য মর্যাদায় ও কর্মসূচিতে পবিত্র আশুরা পালিত হবে। পবিত্র আশুরা উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা পৃথক বাণী দিয়েছেন। বাসস বাংলা।\nহিজরি ৬১ সনের ১০ মহররম এই দিনে মহানবী হযরত মুহাম্মদের (সা.) দৌহিত্র হযরত ইমাম হোসেইন (রা.) এবং তাঁর পরিবার ও অনুসারীরা সত্য ও ন্যায়ের পক্ষে যুদ্ধ করতে গিয়ে ফোরাত নদীর তীরে কারবালা প্রান্তরে ইয়াজিদ বাহিনীর হাতে শহীদ হন।\nদিবসটি উপলক্ষে বিভিন্ন জাতীয় দৈনিক আজ বিশেষ প্রবন্ধ, নিবন্ধ প্রকাশ করেছে। বাংলাদেশ বেতার ও বাংলাদেশ টেলিভিশনসহ বিভিন্ন বেসরকারি রেডিও-টিভি চ্যানেলও এই দিনের তাৎপর্য নিয়ে বিশেষ অনুষ্ঠানমালা সম্প্রচার করবে।\nডিএমপি কমিশনার জানান, তাজিয়া মিছিলে ঢোল বাজিয়ে দা, ছুরি, তলোয়ার ও লাঠিখেলা নিষিদ্ধ করা হয়েছে। তিনি আরও বলেন, নিরাপত্তার স্বার্থে এসব নিষিদ্ধ করা হয়েছে। ১২ ফুটের বেশি বড় নিশান মিছিলে ব্যবহার করা যাবে না। আগুনের ব্যবহার করা যাবে না। মিছিলে ব্যাগ, পোঁটলা, টিফিন ক্যারিয়ার বহন করা যাবে না। মাঝপথে কেউ মিছিলে অংশ নিতে পারবেন না বলেও জানান তিনি।\nর্নিদিষ্ট সময়ে তাজিয়া মিছিল শেষ করতে হবে: ডিএমপি\nকঠোর নিরাপত্তায় তাজিয়া মিছিল অনুষ্ঠিত\nআজ পবিত্র ঈদ-ই-মিলাদুন্নবী (সা.আ.)\nNewer Postবঁধু কোন আলো\nOlder Postপিআইবির সাংবাদিক প্রশিক্ষণ